open-index/open-wikipedia-markdown huggingface dataset:
എലിസബത്ത് എ വിഡ്ജജ

ഇൻഡോനേഷ്യയിലെ ബോട്ടണി ഡിവിഷൻ, ബയോളജിക്കൽ റിസർച്ച് സെന്റർ ഇന്തോനേഷ്യൻ ഇൻസ്റ്റിറ്റ്യൂട്ട് ഓഫ് സയൻസ് ഇൻ ബോഗറിലെ ഹെർബറിയം ബൊഗോറിയൻസിന്റെ ബാംബൂ ടാക്സോണമിയിലെ സീനിയർ പ്രിൻസിപൽ റിസർച്ചർ ആണ് **ഡോ. എലിസബത്ത് അനിത വിഡ്ജജ** (ജനനം: 1951) 
വിഡ്ജജ സാധാരണയായി ഇന്തോനേഷ്യൻ മുള, മലേഷ്യൻ മുള എന്നിവയുടെ പഠനങ്ങളിൽ പ്രത്യേക താല്പര്യം കാണിക്കുന്നു. മണ്ണൊലിപ്പ് തടയുന്നതിനായി മുള കൃഷിയെ പ്രോത്സാഹിപ്പിക്കുകയും ചെയ്യുന്നു.

## അവാർഡുകൾ
* World Biodiversity Day Award, 1999, by the Indonesian State Ministry of Environment
* Indonesian President Award, 2000
* Harsberger Medal, for ethnobotanical studies (by the Society of the Ethnobotanist, India), 2001

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1951-ൽ ജനിച്ചവർ
വർഗ്ഗം:സസ്യശാസ്ത്രജ്ഞർ
ഹരിത വി കുമാർ

ഇന്ത്യൻ സിവിൽ സർവീസ് പരീക്ഷയിൽ ഒന്നാം റാങ്ക് കരസ്ഥമാക്കിയ ആദ്യ മലയാളി വനിതയാണ് **ഹരിത വി കുമാർ** . രാജു നാരായണസ്വാമി സിവിൽ സർവീസിൽ  ഒന്നാം റാങ്ക് സ്വന്തമാക്കി 22 വർഷം കഴിയുമ്പോഴാണ് 2012ൽ  ഹരിത ആ നേട്ടം വീണ്ടും കേരളത്തിലെത്തിക്കുന്നത്

## സ്വകാര്യജീവിതം
നെയ്യാറ്റിൻകരയിലെ ഇടത്തരം മലയാളി കുടുംബത്തിൽ പെട്ട വിജയകുമാർ , ചിത്ര ദമ്പതികളുടെ മകളാണ് . നെയ്യാറ്റിൻകര സെന്റ് തെരേസാസ്  G.H.S.S സ്കൂളിലാണ് ഹരിത പത്താം ക്ലാസു വരെ പഠിച്ചത്.  പത്താംക്ലാസിൽ ഏഴാം റാങ്കോടെ വിജയം. തുടർന്ന്   നെയ്യാറ്റിൻകര ഗവ. ഹയർസെക്കൻഡറി സ്കൂളിൽ. എൻട്രൻസ് എഴുതി തിരുവനന്തപുരം ബാർട്ടൻഹിൽ ഗവ. എൻജിനീയറിങ് കോളജിൽ ഇലക്ട്രോണിക് ബിടെക് കോഴ്സിനു ചേർന്നു.മികച്ച മാർക്കോടെ കോഴ്സ് പൂർത്തിയാക്കുന്നതിനു മുൻപു തന്നെ എച്ച്സിഎല്ലിൽ സോഫ്റ്റ് വെയർ എൻജിനീയർ ജോലി ലഭിച്ചു. ജോലി ഉപേക്ഷിച്ചു കൊണ്ട് 2009 സിവിൽ സർവീസ് പരീക്ഷ എഴുതിയെങ്കിലും മെയിൻ പരീക്ഷയിൽ പരാജയപ്പെട്ടു. പിന്നീട് അഞ്ചാമത്തെ വർഷമാണ് ഒന്നാം റാങ്കോടു കൂടി  ഐ എ എസ് നേടിയത്. കർണാടക സംഗീതജ്ഞയും നല്ലൊരു ഭരതനാട്യ നർത്തകിയുമാണ്.

## ശ്രദ്ധേയമായ പ്രവർത്തനങ്ങൾ
## അവലംബം

വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
എലിസബേത്ത് റീസർ

**എലിസബേത്ത് ആൻ റീസർ** (ജനനം: ജൂൺ 15, 1975) ചലച്ചിത്രങ്ങളിലും, ടെലിവിഷനിലും, നാടകങ്ങളിലും അഭിനയിക്കുന്ന ഒരു അമേരിക്കൻ അഭിനേത്രിയാണ്. അവർ അഭിനയിച്ച ചലച്ചിത്രങ്ങളിൽ സ്റ്റേ, ദ ഫാമിലി സ്റ്റോൺ, സ്വീറ്റ് ലാന്റ്,  എഗേൻസ്റ്റ് ദ കറണ്ട്, ദ ട്വലൈറ്റ് സാഗ, യങ് അഡൾട്ട്, ഓയൂജ : ഒറിജിൻ ഓഫ് ഈവിൾ എന്നിവയും ടെലിവിഷൻ പരമ്പരകളിൽ സേവ്ഡ്, ഗ്രേസ് അനാട്ടമി, ദ എക്സ് ലിസ്റ്റ്, ദ ഗുഡ് വൈഫ്, ട്രൂ ഡിറ്റക്ടീവ്,  ദി ഹൌണ്ടിംഗ് ഓഫ് ഹിൽ ഹൌസ് എന്നിവയും ഉൾപ്പെടുന്നു.

## ജീവിതരേഖ
മിഷിഗണിലെ ബ്ലൂംബർഗ്ഗ് എന്ന ധനാഢ്യ നഗരപ്രാന്തത്തിൽ, കാരെൻ ഡേവിഡ്സന്റേയും (മുമ്പ്, വീഡ്മാൻ) ജോൺ റീസറിന്റേയും പുത്രിയായി ജനിച്ചു.  എലിസബത്ത് റീസർ മൂന്നു സഹോദരിമാരുടെ ഇടയിലുള്ള കുട്ടിയായിരുന്നു. 1995 ൽ അവരുടെ മാതാവ് ബില്യണറായ വ്യവസായി വില്യം ഡേവിഡ്സണെ വിവാഹം കഴിച്ചു.

ബ്ലൂംഫീൽഡ്സ് ഹിൽസിലെ സേക്രഡ് ഹാർട്ട് അക്കാദമിയിലാണ് എലിസബേത്ത് സ്കൂൾവിദ്യാഭ്യാസം നടത്തിയത്. ഹൈസ്കൂൾ വിദ്യാഭ്യാസത്തിനുശേഷം ഒക്ലാൻറ് സർവകലാശാലയിൽ ഒരു വർഷത്തോളം പങ്കെടുത്തു. പിന്നീട് ജൂലിയാർഡ് സ്കൂളിൻറെ ഡ്രാമാ വിഭാഗത്തിൽ (1995-1999, ഗ്രൂപ്പ് 28) ചേരുകയും അവിടെനിന്ന് 1999 ൽ ബാച്ച്ലർ ഓഫ് ഫൈൻ ആർസ് ബിരുദം നേടുകയും ചെയ്തു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ചലച്ചിത്ര അഭിനേതാക്കൾ
കുപ്‌വാര ജില്ല

ഇന്ത്യയിലെ ജമ്മു കാശ്മീരിലാണ് കുപ്‌വാര ജില്ല സ്ഥിതി ചെയ്യുന്നത്. ഹിമാലയത്തിൽ നിന്ന് ഉത്ഭവിക്കുന്ന കിഷെൻ ഗംഗ, കിഴക്ക് മുതൽ പടിഞ്ഞാറ് വരെയുള്ള ജില്ലയുടെ പുറം പ്രദേശങ്ങളിൽ ഒഴുകുന്നു. ജില്ലയിൽ 14 താലൂക്ക് ഉണ്ട്.

## സമ്പദ്ഘടന
ഭൂരിഭാഗം ജനങ്ങളും കൃഷിയെ ആശ്രയിച്ചിരിക്കുന്നു. വാൽനട്ട്സിന്റെ  ഉത്പാദനവും വ്യാപാരവുമുണ്ട്.  

## ജനസംഖ്യാക്കണക്കുകൾ
2011 ലെ സെൻസസ് പ്രകാരം കുപ്വാരയിലെ ജനസംഖ്യ 875,564 ആണ്  ഇത് ഇന്ത്യയിൽ 640 ആണ് (ആകെ മൊത്തം 640 ).   ജില്ലയിൽ    .   2001-2011 ദശകത്തിലെ ജനസംഖ്യാ വളർച്ചാ നിരക്ക് 34.62 ശതമാനമായിരുന്നു.   1000 പുരുഷന്മാർക്ക് 843 സ്ത്രീപുരുഷന്മാർക്ക് ലിംഗാനുപാതം ഉണ്ട്.  സാക്ഷരതാനിരക്ക് 75.60% ആണ്.  

## ജെയ്‌ഷ് ഇ മുഹമ്മദ് ആക്രമണം
2017 ഏപ്രിൽ 27 ന് പാകിസ്താൻ ആസ്ഥാനമയി പ്രവർത്തിക്കുന്ന ജെയ്ഷെ മുഹമ്മദിന്റെ മൂന്നു അംഗങ്ങൾ കുപ്വാര ജില്ലയിലെ പൻസാം പ്രദേശത്തെ ആർമി  ക്യാമ്പ് ആക്രമിച്ചു. ക്യാപ്ടൻ ആയൂഷ് യാദവ്, ജൂനിയർ കമ്മീഷൻഡ് ഓഫീസർ ഭൂപ് സിംഗ്, നായിക് ബി വെങ്കട്ട രാമണ്ണ എന്നിവർ വീരമൃത്യു വരിച്ചു.   നാലു മണിക്കൂറോളം നീണ്ട വെടിവെപ്പിൽ  സൈന്യം രണ്ട് തീവ്രവാദികളെ വധിച്ചു. ഒരാൾ രക്ഷപ്പെട്ടു.  രണ്ട് തീവ്രവാദികൾ കൊല്ലപ്പെട്ട വാർത്ത പ്രചരിപ്പിച്ചപ്പോൾ, പ്രാദേശിക ഗ്രാമവാസികൾ മുദ്രാവാക്യങ്ങൾ മുഴക്കി പ്രതിഷേധം നടത്തിയവർ പട്ടാള ക്യാമ്പിനു സമീപം അണിനിരന്ന് തീവ്രവാദികളുടെ മൃതദേഹങ്ങൾ സംസ്കരിക്കണമെന്ന് ആവശ്യപ്പെട്ടു.   

## അവലംബം


## പുറത്തേക്കുള്ള കണ്ണികൾ

* http://kupwara.gov.in/ 
വർഗ്ഗം:ഇന്ത്യയിലെ ജില്ലകൾ
വർഗ്ഗം:ജമ്മു കശ്മീരിലെ ജില്ലകൾ
വർഗ്ഗം:Coordinates on Wikidata
വർഗ്ഗം:Pages with unreviewed translations
ഫ്ലോറ (റിംബ്രാന്റ്, ഹെർമിറ്റേജ്)

1634-ൽ നെതർലന്റ്സിലെ പ്രശസ്തനായ ചിത്രകാരനും കൊത്തുപണിക്കാരനുമായ റെംബ്രാന്റ് വാങ് റേയ്ൻ അദ്ദേഹത്തിന്റെ ഭാര്യ സാസ്കിയ വാൻ ഊലൻബർഗിനെ ദേവത ഫ്ളോറയായി ചിത്രീകരിച്ചിരിക്കുന്ന എണ്ണച്ചായചിത്രമാണ് **ഫ്ളോറ.**   

ഈ ചിത്രം ഇപ്പോൾ സെന്റ് പീറ്റേർസ്ബർഗിലെ ഹെർമിറ്റേജ് മ്യൂസിയത്തിൽ വായ്പയിൽ പ്രവർത്തിക്കുന്ന ആംസ്റ്റർഡാമിലെ ഹെർമിറ്റേജ് ഡിപെൻഡൻസിലാണ്.1915-ൽ വരച്ച ഈ ചിത്രം ഹോഫ്സ്റ്റീഡ് ഡി ഗ്രോട്ട് ആധാരമാക്കുകയും അതിൽ  "206. FLORA. Bode 336 ; Dut. 267 ; Wb. 412 ; B.-HdG. 189 എന്നെഴുതുകയും ചെയ്തിരിക്കുന്നു. 

## വിവരണം

സാസ്കിയ ചിത്രത്തിൽ ഇടതുവശത്ത് നോക്കി നിൽക്കുന്നു. സാസ്കിയയുടെ മുഖം തിരിച്ചിരിക്കുന്നവിധത്തിൽ ചിത്രീകരിച്ചിരിക്കുന്നതിനാൽ കാഴ്ചക്കാർക്ക് ഒരു ചെറിയ ചെരിവോടുകൂടി മാത്രമേ ചിത്രം കാണാൻ സാധിക്കുകയുള്ളൂ. അവളുടെ വലതുകൈയിൽ പൂക്കൾ ചുറ്റിയ രീതിയിൽ ഒരു ദണ്ഡ് മുന്നോട്ടു നീട്ടിപിടിച്ചിരിക്കുന്നു. ഇടതു കൈ കൊണ്ട് മുമ്പിലോട്ടു കിടക്കുന്ന അവളുടെ മേലങ്കി ഒതുക്കി പിടിച്ചിരിക്കുന്നു. വലിയ പുഷ്പങ്ങൾ കൊണ്ടുനിർമ്മിച്ച ഒരു മാല തലയിൽ കിരീടംപോലെ അണിഞ്ഞിരിക്കുന്നു. പിന്നിൽ നീണ്ട മുടി ചുരുളുകളായി വീണു കിടക്കുന്നു. കാതുകളിൽ മുത്തും അണിഞ്ഞിരിക്കുന്ന അവൾ അയഞ്ഞ കൈയ്യോടുകൂടിയ പുരുഷന്മാരെപ്പോലെയുള്ള വസ്ത്രവും ധരിച്ചിരിക്കുന്നു. തുല്യമായി വ്യാപിച്ചിരിക്കുന്ന വെളിച്ചം ചിത്രത്തിൻറെ ഇടതു ഭാഗത്ത് നിന്നു വീഴുന്നു. ഇരുണ്ട പശ്ചാത്തലത്തിൽ ഇടതൂർന്ന കുറ്റിച്ചെടികളും കാണാം. ഒരാൾപൊക്കത്തിന്റെ മൂന്നിലൊന്ന്നീളം കാണപ്പെടുന്ന ഈ ചിത്രത്തെ "യഹൂദ മണവാട്ടി'' എന്നു തെറ്റായി വിളിക്കുന്നു. വലതുഭാഗത്തിന് താഴെയുള്ള ഇടതു വശത്ത്, "റംബ്രാന്റ് എഫ് 1634";എന്ന് ഒപ്പിട്ടിരിക്കുന്നു. 50- ൽ 40 ഇഞ്ച് ക്യാൻവാസ് വലിപ്പം കാണപ്പെടുന്നു. 

## കുറിപ്പുകൾ
എൻ മോസലോഫ് ഇൻ ലെസ് റിംബ്രന്റ്സ് ഡെ എൽ എമിറ്റേജ്; സെയ്റ്റ്സ്ക്രിപ്റ്റ് ഫർ ബിൽഡെൻഡ കുൻസ്റ്റിൽ, viii. എന്ന് ചിത്രത്തിൽ ലോഹത്തിൽ ആലേഖനം ചെയ്തിരിക്കുന്നു. വോസ്മീയർ, pp. 504, etc ; Bode, pp 424, 60 1; ഡ്യൂട്ട്യൂറ്റ്, pp. 37; മിഷേൽ, pp 175, 567 [134, 441]. വില്പനയ്ക്ക് എന്നും സൂചിപ്പിച്ചിരിക്കുന്നു. ഹെർമൻ ആറൻറ്സ്, ആംസ്റ്റർഡാം, ഏപ്രിൽ 2, 1770 (2600 ഫ്ലോറിൻസിന് വാങ്ങിയത്); വാൻ ഈൻഡെൻ ആൻഡ് വാൻ ഡെർ വില്ലിങെൻ iii. 384. കാതറിൻ രണ്ടാമൻ റഷ്യയുടെ രാജ്ഞി, ഹെർമിറ്റീസിനായി ഏറ്റെടുത്തു. ഹെർമിറ്റേജ് പാലസിൽ, പെട്രോഗ്രാഡ്, 1901, കാറ്റലോഗ് No.812.

## ചിത്രകാരനെക്കുറിച്ച്

ചരിത്രകാരന്മാർ ഡച്ച് ജനതയുടെ സുവർണ്ണകാലഘട്ടം എന്ന് വിശേഷിപ്പിക്കുന്ന കാലഘട്ടത്തിൽ നെതർലന്റ്സിൽ ജീവിച്ചിരുന്ന പ്രശസ്തനായ ചിത്രകാരനും കൊത്തുപണിക്കാരനുമായിരുന്നു റെംബ്രാന്റ് വാങ് റേയ്ൻ. സൗഭാഗ്യപൂർണ്ണമായ യൗവനകാലവും ദുരിതം നിറഞ്ഞ വാർദ്ധക്യവും അദ്ദേഹത്തിന്റെ രചനകളുടെ പ്രത്യേകതയായിരുന്നു. അദ്ദേഹത്തിന്റെ മിക്ക ചിത്രങ്ങളും കലാസ്വാദകരുടെ ശ്രദ്ധ പിടിച്ചു പറ്റിയിരുന്നു. റെംബ്രാന്റ് പല പ്രശസ്ത ചിത്രങ്ങളും രചിച്ചു. അവയിൽ ചിലത് വളരെ വലിപ്പമുള്ള ചിത്രങ്ങളാണ്. ചിലത് വളരെ ഇരുണ്ടതും ശോകപൂർണ്ണവുമാണ്. റെംബ്രാന്റിന്റെ പല ചിത്രങ്ങളും കാണുമ്പോൾ കാണികൾക്ക് ചിത്രത്തിൽ സംഭവിക്കുന്ന കാര്യങ്ങളിൽ തങ്ങളും ഭാഗമാണെന്നു തോന്നും. ലോകമെമ്പാടുമുള്ള ചിത്ര പ്രദർശനശാലകളിൽ റെംബ്രാന്റിന്റെ ചിത്രങ്ങൾ കാണാം. 
ഫ്ലോറ എന്ന ചിത്രത്തിലെ മാതൃകയായ സാസ്കിയ വാൻ ഊലൻബർഗ് ചിത്രകാരൻ റംബ്രാന്റ് വാൻ റേയ്ൻറെ ഭാര്യയായിരുന്നു. അവരുടെ ജീവിതകാലത്ത്, അദ്ദേഹത്തിൻറെ ചില ചിത്രങ്ങൾ, ഡ്രോയിംഗുകൾ, കൊത്തുപണികൾ എന്നിവയ്ക്ക് അവർ മാതൃകയായിരുന്നു. അവർ ഒരു ഫ്രിഷിയൻസ് മേയറുടെ മകളായിരുന്നു.
## അവലംബം

*Michael Kitson: Rembrandt. Phaidon Press Inc., New York City 2007. , page 50

## പുറം കണ്ണികൾ
*Flora in the RKD
* Flora, in the Hermitage
* 

വർഗ്ഗം:സ്ത്രീകളുടെ ചിത്രങ്ങൾ
പാപത്തറ

പ്രശസ്ത എഴുത്തുകാരി സാറാ ജോസഫിന്റെ കഥാസമാഹാരമാണ് **പാപത്തറ**. പാപത്തറ ഉൾപ്പെടെ 11 കഥകൾ ഈ പുസ്തകത്തിലുണ്ട്.സ്ത്രീ സമൂഹം എന്നും പുരുഷന്റെ കാൽചുവട്ടിൽ ആണെന്നുള്ള കാഴ്ചപ്പാടിനെ തള്ളികളയുകയാണ് ഇവിടെ. സ്വാതന്ത്യതത്തിനായി വെമ്പുന്ന സ്ത്രീ ഹൃദയങ്ങളെ ഓരോ കാരണങ്ങളാൽ തളച്ചിടുന്ന പുരുഷ സമൂഹത്തിനെതിരെയാണ് ഈ കഥാസമാഹാരം. സ്ത്രീകൾക്കൊരു ഇടം നൽകുകയാണ് പെണ്ണെഴുത്തിലൂടെ സാറാ ജോസഫ്.

## കഥാസാരം
തനിക്ക് ജനിക്കുന്ന കുഞ്ഞു പെണ്ണ് ആവരുതേ എന്ന് പ്രാർത്ഥിക്കുന്ന ലക്ഷ്മികുട്ടിയാണ് നായിക. അവളുടെ ആവലാതികളും വേവലാതികളും സാറാജോസഫ് പാപത്തറയിലൂടെ  അവതരിപ്പിക്കുന്നു. പ്രസവ വേദനെയേക്കാൾ അവൾക്ക് രൂക്ഷമായി അനുഭവപ്പെടുന്നത് തന്റെ കുഞ്ഞു പെണ്ണ് ആണെങ്കിൽ അവർ കൊന്നുകളയുമെന്ന ചിന്തയാണ്. കുഞ്ഞ് പെണ്ണാണെങ്കിൽ കൊല്ലാൻ കാത്തു നിൽക്കുകയാണ് ഭർത്താവും അമ്മയും. ഭർത്താവിനെ കംസനായാണ് അവൾ കാണുന്നത്. വയറ്റാട്ടിയായി വരുന്ന മുത്തുവേടതത്തിയും കുഞ്ഞിനെ കൊല്ലാൻ കൂട്ടുനിൽക്കും അതവളെ കൂടുതൽ വിഷമിപ്പിച്ചു. അവളുടെ ദയനീയാവസ്ഥ കണ്ട് മുതുവേടത്തിക്ക് കരുണ തോന്നുന്നുണ്ടെങ്കിലും അവർക്ക് ഒന്നും ചെയ്യാൻ ആവില്ലെന്ന് അവർ പറയുന്നു. ഒടുവിൽ പ്രസവശേഷം പെണ്ണാണെന്നറിഞ്ഞപ്പോൾ അവൾ അവരോട് ആവശ്യപെടുന്നു തന്റെ കുഞ്ഞിനെ കൊല്ലാതെ കൊട്ടായിലാക്കി പഴന്തുണികൾക്കുള്ളിൽ പൊതിഞ്ഞ് ദൂരെ പെണ്ണ് പൂക്കുന്ന ഇടത്തേക്ക് എത്തിക്കാൻ, പകരമായിട്ട് താലി മാല നൽകാം.
മരം (നോവൽ)

മലയാളസാഹിത്യത്തിലെ പ്രമുഖ എഴുത്തുകാരൻ എൻ. പി. മുഹമ്മദിന്റെ നോവലാണ് മരം. മലബാറിലെ മുസ്ലിം സമുദായത്തിലെ സ്ത്രീകളുടെ ജീവിതമാണ് ഇതിൽ പറയുന്നത്. കല്ലായി പുഴയുടെ താരമാണ് കഥാപശ്ചാത്തലം. 1968ലാണ് ഈ നോവൽ ആദ്യമായി പ്രസിദ്ധീകരിച്ചത്. 

## കഥാസാരം

രണ്ടാംലോക മഹായുദ്ധകാലത് പട്ടാളത്തിൽ ചേർന്ന് കാണാതായ ഇബ്രായിയുടെ ഭാര്യ ആമിനയെ അവളുടെ എതിർപ്പ് വകവെക്കാതെ ഖാദർ എന്ന പ്രമാണി പുനർവിവാഹം ചെയ്യുന്നു. നാട്ടിൽ തിരിച്ചെത്തുന്ന ഇബ്രായിയും ഖാദർ മുതലാളിയും ആമിനക്ക് വേണ്ടി തർക്കത്തിൽ ഏർപ്പെടുന്നു. പണവും സ്വാധീനവും ഉപയോഗിച്ചു തന്നെ തകർക്കാൻ ശ്രമിക്കുന്ന ഖാദർ മുതലാളിയെ കബളിപ്പിച്ച്, സുഹൃത്തുക്കളുടെ സഹായത്തോടെ ഇബ്രായി ആമിനയെയും കൊണ്ട് നാട് വിടുന്നു 

## കഥാപാത്രങ്ങൾ

* ഇബ്രായി  
* ആമിന  
* ഖാദർ മുതലാളി  
* അമ്മുട്ടി  
* ആലസ്സൻ 

മരം എന്ന പേരിൽ ഇത് സിനിമയാക്കിയിട്ടുണ്ട്.

## അവലംബങ്ങൾ


വർഗ്ഗം:എൻ. പി. മുഹമ്മദിന്റെ നോവലുകൾ
നാദിറ ബബ്ബർ

പ്രശസ്ത ഹിന്ദി ചലച്ചിത്ര-നാടക അഭിനേത്രിയും സംവിധായകയുമാണ് **നാദിറ ബബ്ബർ** (, ; ജനനം: 20 ജനുവരി 1948). 1981ൽ ഹിന്ദി തീയേറ്ററിൽ അറിയപ്പെടുന്ന എക്ജ്യൂട്ട് എന്നു പേരുള്ള മുംബൈ ആസ്ഥാനമായ ഒരു നാടക സംഘം നാദിറ സ്ഥാപിച്ചു. 2001ൽ സംഗീത നാടക അക്കാദമി പുരസ്കാരം ലഭിച്ചിട്ടുണ്ട്.

2004ൽ ഗുരീന്ദർ ചദ്ദയുടെ *ബ്രൈഡ് ആൻഡ് പ്രിജുഡീസ്*, *സൊഹൈൽ ഖാന്റെ ജയ് ഹോ* (2014), *ഘായൽ വൺസ് എഗെയിൻ* (2016), എം. എഫ്. ഹുസൈന്റെ *മീനാക്ഷി: എ ടെയിൽ ഓഫ് ത്രീ സിറ്റീസ്* (2004) എന്നീ ചലച്ചിത്രങ്ങളിലെ അവരുടെ പ്രകടനം മികച്ച നിരൂപക പ്രശംസ നേടി. അവരുടെ കഥാപാത്രത്തിൽ ഇതുവരെ അഭിനയിച്ച എല്ലാ കഥാപാത്രങ്ങളിലും വച്ച്, *ബ്രൈഡ് ആൻഡ് പ്രിജുഡീസ്* ചലച്ചിത്രത്തിലെ ഐശ്വര്യ റായ് ബച്ചന്റെ അമ്മ *മിസിസ്. ബക്ഷി* എന്ന കഥാപാത്രമാണ് അവരെ പ്രശസ്തിയിലേക്ക് ഉയർത്തിയത്.

## മുൻകാലജീവിതം
1948 ജനുവരി 20 ന് കമ്യൂണിസ്റ്റ് നേതാവ് സയ്യിദ് സജ്ജദ് സഹീറിൻറെയും ഉർദു എഴുത്തുകാരിയായിരുന്ന റസിയ സജ്ജദ് സഹീറിൻറെയും​ മകളായി നാദിറ സഹീർ ജനിച്ചു. നജ്മ അലി ബാക്വർ, നസീം ഭാട്ടിയ, നൂർ സജ്ജദ് സഹീർ എന്നിവരാണ് നാദിറയുടെ സഹോദരിമാർ. നാല് സഹോദരിമാരിൽ മൂന്നാമതാണ് നാദിറ. നാദിറയുടെ മാതാപിതാക്കൾ പ്രോഗ്രസീവ് റൈറ്റേഴ്സ് അസോസിയേഷനും IPTA യുമായി വളരെ സജീവമായിരുന്നു. അതുകൊണ്ടുതന്നെ സംസ്ക്കാരത്തിലും നാടകത്തിലുമായി ശക്തമായി വേരൂന്നിയാണ്  നാദിറ വളർന്നത്.

1971 ൽ ന്യൂ ഡൽഹിയിലെ നാഷണൽ സ്കൂൾ ഓഫ് ഡ്രാമയിൽ നിന്ന് നാദിറ ബിരുദം നേടി. എൻഎസ്ഡിയിൽ ഒരു സ്വർണ്ണ മെഡൽ ജേതാവായ അവർ സ്കോളർഷിപ്പോടുകൂടി ജർമനിയിലേയ്ക്ക് പോകുകയും​, പിന്നീട് ഗ്രോട്ടോവിസ്കി, പീറ്റർ ബ്രൂക്ക്സ് തുടങ്ങിയ പ്രശസ്ത സംവിധായകർക്കൊപ്പം പ്രവർത്തിക്കാൻ അവസരം ലഭിക്കുകയും ചെയ്തു.

## കരിയർ
1981ൽ ഡൽഹിയിൽ എക്ജ്യൂട്ട് എന്നു പേരുള്ള മുംബൈ ആസ്ഥാനമായ ഒരു നാടക സംഘം നാദിറ സ്ഥാപിച്ചു. 
മികച്ച ചിത്രങ്ങളിലൊന്നായ "യഹൂദി കി ലഡ്കി' എന്ന ആദ്യ ചലച്ചിത്ര നിർമ്മാണത്തോടെയാണിത് പുറത്തിറങ്ങിയത്. 1988 ൽ നാദിറ മുംബൈയിലേക്ക് അവർ താമസം മാറുകയും നാടക സംഘം പുനഃസ്ഥാപിക്കുകയും ചെയ്തു.

കഴിഞ്ഞ 30 വർഷത്തിൽ, സന്ധ്യ ചായ, ലുക് ബാക്ക് ഇൻ ആംഗർ, ബല്ലാബ്പുർ കി രൂപ് കഥ, ബത് ലാത് കി ഹാലത് കി, ഭരം കെ ഭൂത്, ഷബാഷ് അനാർക്കലി, ബീഗം ജാൻ എന്നിവയുൾപ്പെടെ അറുപത് നാടകങ്ങൾ ഇന്ത്യൻ നാടകവേദിയായ എക്ജ്യൂട്ട് നൽകിയിട്ടുണ്ട്. ദയാശങ്കർ കി ഡയറി (1997), സക്കു ബായി (1999), സുമൻ ഔർ സനാ, ജി ജെയ്സി ആപ്കി മർസി തുടങ്ങിയ സ്വന്തമായി രചിച്ച നാടകങ്ങളും നാടക സംഘത്തിൻറെ സംഭാവനകളാണ്. രാജ് ബബ്ബർ​, സതീഷ് കൗശിക്, കിരൺ ഖേർ പോലെയുള്ള അഭിനേതാക്കളുമായി ഇതു പ്രവർത്തിച്ചിട്ടുണ്ട്​. 

1990 ൽ എക്ജ്യൂട്ട് 'എക്ജ്യൂട്ട് യങ് പീപ്പിൾസ് തിയേറ്റർ ഗ്രൂപ്പ്' തുടങ്ങി. 

## സ്വകാര്യ ജീവിതം
എൻ എസ് ഡി യിൽ ഉണ്ടായിരുന്ന സമയത്താണ് അവർ തന്റെ ഭർത്താവും നടനും രാഷ്ട്രീയപ്രവർത്തകനുമായ രാജ് ബബ്ബറെ കണ്ടുമുട്ടിയത്. ഹിന്ദി സിനിമയിലെ നടനായ ആര്യ ബബ്ബാർ  അവരുടെ മകനാണ്. പ്രൊഫഷണൽ ഫാഷൻ ഡിസൈനർ ആണ് മകൾ ജൂഹി ബബ്ബാർ. നാദിറയുടെ നാടകങ്ങളിൽ അഭിനയിക്കുന്നതിനുപുറമേ ജൂഹി വസ്ത്രാലങ്കാരവും ചെയ്യുന്നു.

## അവലംബം

വർഗ്ഗം:1948-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
നാംവർ സിങ്

ഒരു ഹിന്ദി സാഹിത്യകാരനും സാഹിത്യവിമർശകനുമായിരുന്നു **നാംവർ സിങ് (Namvar Singh)**, (28 ജൂലൈ 1926 – 19 ഫെബ്രുവരി 2019). ഹിന്ദിസാഹിത്യത്തിലെ ജീവിക്കുന്ന ഇതിഹാസമെന്ന് വാഴ്ത്തപ്പെട്ടിരുന്ന സിങ്ങിന് സാഹിത്യഅക്കാദമി പുരസ്കാരമുൾപ്പെടെ വിവിധ ബഹുമതികൾ ലഭിച്ചിട്ടുണ്ട്. ഹിന്ദിക്കു പുറമേ ഉർദ്ദുവിലും അഗാധ പാണ്ഡിത്യമുണ്ടായിരുന്ന നാംവർ സിങ് ഒരു മികച്ച പ്രഭാഷകൻ കൂടിയായിരുന്നു.

## ജീവിതരേഖ
1926 ജൂലായ് 28-ന് ഉത്തർപ്രദേശിലെ വാരാണസിയിലാണ് നാംവർ സിങ്ങിന്റെ ജനനം. ബനാറസ് ഹിന്ദു സർവകലാശാലയിൽനിന്ന് ഡോക്ടറേറ്റ് നേടി. അവിടെത്തന്നെ അധ്യാപകനായാണ് ഔദ്യോഗികജീവിതം ആരംഭിച്ചത്. കമ്മ്യൂണിസ്റ്റ് സഹയാത്രികമാണെന്നുള്ള ആരോപണത്തെത്തുടർന്ന് ജോലി നഷ്ടപ്പെട്ടു.പിന്നീട് ഡൽഹി ജവാഹർലാൽ നെഹ്രു സർവകലാശാലയിൽ (ജെ.എൻ.യു.) അധ്യാപകനായി. അവിടത്തെ സെന്റർ ഫോർ ഇന്ത്യൻ ലാംഗ്വേജസിന്റെ ആദ്യ അധ്യക്ഷനായിരുന്നു. 1992-ൽ ജെ.എൻ.യു.വിൽനിന്നു വിരമിച്ചെങ്കിലും പ്രൊഫസർ എമിരിറ്റസ് ആയി തുടർന്നു. രാജാറാം മോഹൻ റോയ് ഫൗണ്ടേഷൻ അധ്യക്ഷനും വാർധയിലെ മഹാത്മാ ഗാന്ധി അന്താരാഷ്ട്രീയ ഹിന്ദി വിശ്വവിദ്യാലയ ചാൻസലറുമായി സേവനം ചെയ്തു. ഹിന്ദിയിൽ നിരവധി നിരൂപണഗ്രന്ഥങ്ങൾ രചിച്ചിട്ടുണ്ട്. 1971-ൽ 'കവിതാ കേ നയേ പ്രതിമാൻ' എന്ന കൃതിക്ക് സാഹിത്യവിമർശനത്തിനുള്ള കേന്ദ്രസാഹിത്യ അക്കാദമി പുരസ്‌കാരം നേടി. 

’ജൻയുഗ്’, ’ആലോചന’ എന്നീ മാസികകളുടെ പത്രാധിപരും ഓൾ ഇന്ത്യ പ്രോഗ്രസീവ് റൈറ്റേഴ്‌സ് അസോസിയേഷന്റെ പ്രസിഡന്റും ആയിരുന്നു. ഉത്തർപ്രദേശിലെ ചന്ദൗലിയിൽ നിന്ന് 1959-ൽ സി.പി.ഐ. സ്ഥാനാർഥിയായി മത്സരിച്ചെങ്കിലും തോറ്റു.
സാഹിത്യകാരൻ കാശിനാഥ് സിങ് സഹോദരനാണ്.
## കൃതികൾ
*‘കവിതാ കേ നയേ പ്രതിമാൻ’
*‘ഛായാവാദ്’
* ’ദൂസരീ പരമ്പരാ കീ ഖോജ്’ 
## പുരസ്കാരങ്ങൾ
* കേന്ദ്ര സാഹിത്യഅക്കാദമി പുരസ്കാരം
* ശലാക സമ്മാൻ
* സാഹിത്യഭൂഷൺ സമ്മാൻ
* കൂവെമ്പു രാഷ്ട്രീയ പുരസ്കാർ  
## അവലംബം

വർഗ്ഗം:1926-ൽ ജനിച്ചവർ
വർഗ്ഗം:2019-ൽ മരിച്ചവർ
വർഗ്ഗം:ഹിന്ദി സാഹിത്യ നിരൂപകർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ബാർബറ ജെപെ

**ബാർബറ ജെപെ** (21 മേയ് 1921 പിൽഗ്രിംസ് റെസ്റ്റ് - 20 ജൂൺ 1999 ജൊഹാനസ്ബർഗ്) ഒരു ദക്ഷിണാഫ്രിക്കൻ ബൊട്ടാണിക്കൽ ആർട്ടിസ്റ്റ് ആയിരുന്നു. പിൽഗ്രിംസ് റെസ്റ്റ് എന്ന ഖനന നഗരത്തിൽ ജനിച്ച ഭൂമി-സർവേയർ വിക്ടർ ബ്രെർട്ടന്റെയും ഗ്ലാഡിസ് ഇവാൻസിൻറെയും മകളായിരുന്നു. ചെറുപ്പത്തിൽ തന്നെ അമ്മ അവളെ കാട്ടുപൂക്കളുടെ ലോകം പരിചയപ്പെടുത്തി.

## അവലംബം

*Everard Reid
*Van Zijl Guesthouses 
*Leigh Voigt
*Leigh Voigt

വർഗ്ഗം:1999-ൽ മരിച്ചവർ
വർഗ്ഗം:1921-ൽ ജനിച്ചവർ
വർഗ്ഗം:മേയ് 21-ന് ജനിച്ചവർ
വർഗ്ഗം:ജൂൺ 20-ന് മരിച്ചവർ
ഫാത്തിമ റുക്സാന

കേരളത്തിൽ നിന്നുള്ള ഒരു വോളിബോൾ താരമാണ് **ഫാത്തിമ റുക്സാന**. കോഴിക്കോട് ജില്ലയിലെ നരിക്കുനി സ്വദേശിനിയാണ്. ചെന്നൈയിൽ നടന്ന 67-ാം സീനിയർ നാഷണൽ വോളിബോൾ ചാമ്പ്യൻഷിപ്പ് നേടിയ കേരളത്തെ നയിച്ചത് ഫാത്തിമയാണ്. പത്തുവർഷംനീണ്ട ഇടവേളയ്ക്കുശേഷമാണ് കേരളത്തിന്‌ കിരീടം ലഭിച്ചത്. അഞ്ചുവർഷമായി കേരള വനിത സീനിയർ ടീമിൽ അംഗമായ  ഫാത്തിമ റുക്സാന കെ.എസ്.ഇ.ബി. താരംകൂടിയാണ്. 

## അവലംബം


വർഗ്ഗം:ഇന്ത്യൻ വോളിബോൾ കളിക്കാർ
വർഗ്ഗം:ഇന്ത്യയിലെ കായികതാരങ്ങൾ
അലൈസിക്കാർപസ്

പയറുവർഗ്ഗ കുടുംബമായ ഫാബേസീയിലെ പൂക്കൾ നിറഞ്ഞ ഒരു ജനുസ്സാണ് **അലിസീകാർപസ്.** ആഫ്രിക്ക, ഏഷ്യ, അമേരിക്ക, ഓസ്ട്രേലിയ എന്നിവിടങ്ങളിലെ ഉഷ്ണമേഖലാ പ്രദേശങ്ങളിലും ഉപോഷ്ണമേഖലകളിലും ഇത് വ്യാപിച്ചിരിക്കുന്നു. പൊതുവെ ഈ സ്പീഷിസ് **മണിവർട്ട്** എന്നറിയപ്പെടുന്നു.

ഉൾപ്പെടുന്ന സ്പീഷിസുകൾ :
**[[Alysicarpus brownii]]* 
**[[Alysicarpus bupleurifolius]]* &ndash; sweet alys
**[[Alysicarpus ferrugineus]]*
**[[Alysicarpus gamblei]]*
**[[Alysicarpus glumaceus]]* 
**[[Alysicarpus hamosus]]*
**[[Alysicarpus hendersonii]]*
**[[Alysicarpus heterophyllus]]* 
**[[Alysicarpus heyneanus]]* 
**[[Alysicarpus longifolius]]* 
**[[Alysicarpus ludens]]* 
**[[Alysicarpus luteovexillatus]]* 
**[[Alysicarpus mahabubnagarensis]]*
**[[Alysicarpus misquitei]]* 
**[[Alysicarpus monilifer]]* 
**[[Alysicarpus naikianus]]* 
**[[Alysicarpus ovalifolius]]* &ndash; alyce clover
**[[Alysicarpus polygonoides]]* 
**[[Alysicarpus prainii]]*
**[[Alysicarpus pubescens]]* 
**[[Alysicarpus quartinianus]]* 
**[[Alysicarpus roxburghianus]]* 
**[[Alysicarpus rugosus]]* &ndash; red moneywort
**[[Alysicarpus sanjappae]]*
**[[Alysicarpus saplianus]]* 
**[[Alysicarpus scariosus]]* 
**[[Alysicarpus sedgwickii]]*
**[[Alysicarpus tetragonolobus]]* 
**[[Alysicarpus timoriensis]]* 
**[[Alysicarpus vaginalis]]* &ndash; white moneywort, buffalo clover, one-leaf clover
**[[Alysicarpus yunnanensis]]* 
**[[Alysicarpus zeyheri]]*

## അവലംബം


വർഗ്ഗം:ഫാബേസീ
വർഗ്ഗം:സസ്യജനുസുകൾ
നീർമുറി

ഫാബേസീ കുടുംബത്തിലെ ഹെർബേഷ്യസ് ചിരസ്ഥായിയിൽപ്പെട്ട ഒരു സപുഷ്പിസസ്യമാണ് **നീർമുറി**.. പൊതുവായി  **സ്വീറ്റ് ആലിസ്** എന്നും അറിയപ്പെടുന്നു. മ്യാൻമാർ, നേപ്പാൾ, ന്യൂ ഗിനിയ, പാകിസ്താൻ, ഫിലിപ്പീൻസ്, ശ്രീലങ്ക, സുലവേസി, തായ്വാൻ, തായ്ലാന്റ്, വിയറ്റ്നാം, പടിഞ്ഞാറൻ ഹിമാലയ, ബംഗ്ലാദേശ്, ചൈന സൗത്ത് സെൻട്രൽ, ചൈന തെക്കുകിഴക്കൻ, കിഴക്കൻ ഹിമാലയ, മഡഗാസ്കർ, മൗറീഷ്യസ്, ക്വീൻസ്ലാൻഡ്, എന്നിവിടങ്ങളിൽ വ്യാപകമായി കാണപ്പെടുന്നു. പ്രാദേശികമായി ഒരു ഔഷധമായും ഇതുപയോഗിക്കുന്നു.
## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* https://www.iucnredlist.org/species/168873/20169628

* 
* 

വർഗ്ഗം:ഫാബേസീ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ഇനിയും കാണാം

തോപ്പിൽ ഭാസി കഥയും തിരക്കഥയും സംഭാഷണവും രചിച്ച് ചാൾസ് അയ്യമ്പിള്ളി സംവിധാനം ചെയ്ത് 1979-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഇനിയും കാണാം.***  എസ്.എസ്.ആർ തമ്പിദുരൈ നിർമ്മിച്ച ഈ ചിത്രത്തിൽ. പ്രേം നസീർ, വിൻസെന്റ്, ഉഷാകുമാരി, ആലുംമൂടൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.ചിറയിൻകീഴ് രാമകൃഷ്ണൻ നായർ എഴുതിയ ഈ ചിത്രത്തിലെ ഗാനങ്ങൾക്ക് എം.എസ്. വിശ്വനാഥൻ സംഗീതം നൽകി.

## അഭിനേതാക്കൾ

## ഗാനങ്ങൾ
ഗാനങ്ങൾ :ചിറയിൻകീഴ് രാമകൃഷ്ണൻ നായർഈണം :എം.എസ് വി

	
## അവലംബം

## പുറത്തേക്കുള്ള കണ്ണികൾ
* 
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ

വർഗ്ഗം:ചിറയിൻകീഴ്- എം.എസ്.വി ഗാനങ്ങൾ
വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ

വർഗ്ഗം:റിച്ചാർഡ് അയ്യമ്പിള്ളി സം‌വിധാനം ചെയ്ത ചലച്ചിത്രങ്ങൾ
യൂജെനിയ കാൻഡൊലീന

ബ്രസീലിലെ അറ്റ്ലാന്റിക് മഴക്കാടുകളിൽ നിന്നുള്ള  **കാംബുയി റോക്സോ** ("purple cambuí") അല്ലെങ്കിൽ **മുർട്ടിൻഹ** ("little myrtle") എന്ന പ്രാദേശിക പോർട്ടുഗീസ് നാമമുള്ള ഒരു വൃക്ഷമാണ് **റെയിൻഫോറസ്റ്റ് പ്ലം** എന്നും അറിയപ്പെടുന്ന **യൂജെനിയ കാൻഡൊലീന.** വന്യമായ അവസ്ഥയിൽ തികച്ചും അപൂർവ്വമായ ഈ വൃക്ഷം ഇതിൻറെ തെളിഞ്ഞ പച്ചനിറമുള്ള ഇലകളും പർപ്പിൾ-ബ്ലാക്ക് പഴങ്ങളും നിറഞ്ഞ സവിശേഷതയാൽ ലാന്റ്സ്കേപ്പിംഗിന് പരിമിതമായ രീതിയിൽ ഉപയോഗിക്കുന്നു. പത്തൊൻപതാം നൂറ്റാണ്ടിലെ സ്വിസ്‌സർലാന്റുകാരനായ സസ്യശാസ്ത്രജ്ഞൻ അഗസ്റ്റിൻ പിരമിസ് ഡി കാൺഡോളിൻറെ പേരിലാണ് യൂജെനിയ കാൻഡൊലീന അറിയപ്പെടുന്നത്. സാധാരണ നാമമായ **കാംബുയി** എന്നാൽ ടൂപി-ഗ്വാറാനി ഭാഷയിൽ "നേർത്ത ശാഖകളുള്ള വൃക്ഷം" എന്നാണ് അർത്ഥമാക്കുന്നത്.

## വിവരണം
ഒരു പൂർണ്ണവളർച്ചയെത്തിയ യൂജെനിയ കാൻഡൊലീന വൃക്ഷം ഏകദേശം 3 മുതൽ 6 വരെ മീറ്റർ വരെ ഉയരത്തിൽ വളരുകയും 2 മീറ്റർ വരെ വിസ്താരത്തിൽ വൃത്താകാരമോ കോണാകൃതിയോടുകൂടിയതോ ആയ മേലാപ്പോടുകൂടി സ്ഥിതിചെയ്യുന്നു. തുരുമ്പുനിറമാർന്ന-തവിട്ടുനിറമുള്ള തളിരിലകൾ മഞ്ഞനിറത്തിലേയ്ക്കും പിന്നീട് ആഴമുള്ള കടുംപച്ച വർണ്ണത്തിലേയ്ക്കും മാറുന്നു. ചുവന്ന തവിട്ടുനിറമുള്ള മരത്തൊലി സ്വാഭാവികമായി തടിയിൽനിന്ന് ഉരിഞ്ഞുപോകുകയും ഉള്ളിലെ മിനുസമാർന്ന ഇളംചുവപ്പുനിറമുളള തടിയെ വെളിവാക്കുകയും ചെയ്യുന്നു.

## കൃഷി
യൂജെനിയ കാൻഡൊലീനയുടെ വംശവർദ്ധനവ് നടക്കുന്നത് വിത്തുകളിലൂടെയാണ്. പൂർണ്ണ സൂര്യപ്രകാശത്തിൽ പുഷ്ടിയോടെ വളരുന്ന ഇവയിൽ നിന്ന് രണ്ടു വർഷത്തിനുള്ളിൽത്തന്നെ ഫലം ലഭിക്കുകയും ചെയ്യുന്നു. പൂക്കളുടെയും ഫലങ്ങളുടെയും സീസണിൽ വൃക്ഷങ്ങൾക്കു നല്ല ജലസേചനം ആവശ്യമാണ്.

## ചിത്രങ്ങൾ

## ഇതും കാണുക
* *[[Myrciaria floribunda]]* (*cambuí vermelho*)

## അവലംബം

വർഗ്ഗം:ബ്രസീലിലെ മരങ്ങൾ
വർഗ്ഗം:യൂജീനിയ
മിർസീരിയ ഡൂബിയ

പെറുവിലെയും ബ്രസീലിലെയും ആമസോൺ മഴക്കാടുകളിലെ നദീതീരങ്ങളിൽ നിന്നുള്ള ചെറിയ കുറ്റിച്ചെടിയായ ഒരു വൃക്ഷം ആണ് സാധാരണയായി **ക്യാമു ക്യാമു, ക്യാമുക്യാമു, കകരി, ക്യാമൊക്യാമൊ**, എന്നെല്ലാം അറിയപ്പെടുന്ന **മിർസീരിയ ഡൂബിയ.** 3-5 മീറ്റർ (9.8-16.4 അടി) ഉയരത്തിൽ വളരുകയും ചുവന്ന / പർപ്പിൾ ചെറി പോലെയുള്ള പഴങ്ങൾ വഹിക്കുകയും ചെയ്യുന്നു. പുതിയ പഴങ്ങളിൽ 2-3% വരെ വിറ്റാമിൻ സി കാണപ്പെടുന്നു.

## അവലംബം

* Penn, J.W., Jr. 2006. The cultivation of camu camu (*Myrciaria dubia*): A tree planting programme in the Peruvian Amazon. Forests, Trees, and Livelihoods. Vol. 16 (1), pp.&nbsp;85–101.

## പുറം കണ്ണികൾ
* Conservation issues with pictures of the tree, fruits, and harvest method.
* Tropical Plant Database
* ''Myrciaria dubia'' List of Chemicals (Dr. Duke's Database)
* For extensive information on how food safety-inspired EU legislation has emerged as a market access barrier for camu camu and other underused plant species, see https://web.archive.org/web/20061009042810/http://www.underutilized-species.org/eu.asp

വർഗ്ഗം:ബ്രസീലിലെ മരങ്ങൾ
വർഗ്ഗം:മിർസീരിയ
അതിരൻ

ഫഹദ് ഫാസിൽ, സായി പല്ലവി എന്നിവരെ കേന്ദ്രകഥാപാത്രങ്ങളാക്കി നവാഗതനായ വിവേക് സംവിധാനം ചെയ്യുന്ന ഒരു ത്രില്ലർ സിനിമയാണ് ***അതിരൻ***.  സെഞ്ച്വറി ഫിലിംസിന്റെ ബാനറിൽ സെഞ്ച്വറി കൊച്ചുമോൻ ആണ് ചിത്രം നിർമ്മിക്കുന്നത്. പി. എഫ്. മാത്യൂസ് ആണ് ചിത്രത്തിന്റെ രചന നിർവഹിച്ചിരിക്കുന്നത്.2019 ഏപ്രിലിൽ ആവും ചിത്രം റിലീസിന് എത്തുക. ഒരു ഡോക്ടറുടെ കഥാപാത്രമാണ് ഫഹദ് ഫാസിൽ ഈ ചിത്രത്തിൽ കൈകാര്യം ചെയ്യുന്നത്. ഊട്ടിയിലെ ഒരു സൈക്കാട്രിക്ക് ഹോസ്പിറ്റൽ ആണ് കഥാപശ്ചാത്തലം.

2010ൽ പുറത്തിറങ്ങിയ അമേരിക്കൻ മനഃശാസ്ത്ര ത്രില്ലർ ചലച്ചിത്രമായ ***ഷട്ടർ ഐലൻഡു***മായി ഈ ചിത്രത്തിനുള്ള സാമ്യം സോഷ്യൽ മീഡിയയിൽ വലിയ ചർച്ചയായിരുന്നു. **മാർട്ടിൻ സ്‌കോസെസെ** സംവിധാനം ചെയ്തിരിക്കുന്ന ഈ ചിത്രം 2003ൽ പ്രസിദ്ധീകരിച്ച ഡേവിഡ് ലെഹാനെയുടെ ഇതേ പേരിലുള്ള നോവലിന്റെ ചലച്ചിത്രാവിഷ്‌ക്കാരമാണ്. ഷട്ടർ ഐലൻഡ് എന്ന ദ്വീപിലെ മാനസിക രോഗികളായ കുറ്റവാളികൾക്കുള്ള ജയിലിൽ, കേസന്വേഷണത്തിനായി എത്തുന്ന യു.എസ് മാർഷൽ എഡ്വേഡ് ടെഡി ഡാനിയൽസ് എന്ന കേന്ദ്രകഥാപാത്രത്തെ അവതരിപ്പിക്കുന്നത് ലിയോനാർഡോ ഡികാപ്രിയോ ആണ്.

## കഥാപാത്രങ്ങൾ
*ഫഹദ് ഫാസിൽ
*സായി പല്ലവി
*പ്രകാശ് രാജ്
*രഞ്ജി പണിക്കർ
*അതുൽ കുൽക്കർണി
*ശാന്തി കൃഷ്ണ

## കഥാസംഗ്രഹം
1967ലെ ഒരു വലിയ നായർ തറവാട്. വാതിൽ തുറന്ന് അകത്തേക്കുവരുന്ന ഒരു സ്ത്രീകാണുന്നത് മുറിയിലെ കമ്പിക്കൊളുത്തിൽ തുക്കിയിട്ടിരിക്കുന്ന ഒരു സഹോദരന്റെ മൃതദേഹം! മറ്റൊരു വാതിൽ തുറക്കുമ്പോൾ കുത്തേറ്റ് മരച്ചുകിടക്കുന്ന മറ്റൊരാൾ. മുകളിലുണ്ട് ഒരാൾ കണ്ണുമിഴിച്ച് മരിച്ചുകിടക്കുന്നു. വീടിലെ ഉമ്മറത്ത് വലിയ ചെമ്പിൽ മുക്കിക്കൊല്ലപ്പെട്ട് കിടക്കുകയാണ് ഒരു സ്ത്രീ. അതിനടുത്തിരുന്ന് ഒന്നും സംഭവിക്കാത്തപോലെ ചാക്കുനൂലുകൾ കൈയിലിട്ട് കറക്കുന്ന ഒരു കൗമാരക്കാരിയുടെ വിരലുകൾ..
67ൽ കേരളത്തിൽ നടന്ന കൂട്ടക്കൊലപാതകങ്ങൾക്കുശേഷം അഞ്ചുവർഷം കഴിഞ്ഞ് ഒരു ഭാന്ത്രാശുപത്രിയിലേക്കുള്ള യാത്രയാണ് ചിത്രം കാണിക്കുന്നത്. രണ്ടു മലകളും പുഴയും കടന്നുള്ള ഏകാന്തവും വിജനവുമായ മനോഹര സ്ഥലത്ത് സ്ഥിതിചെയ്യുന്ന ഒരു മെന്റൽ ഹോസ്പിറ്റലിനെ ചുറ്റിപ്പറ്റിയുള്ള ദുരൂഹതകൾ അവസാനിപ്പിക്കാനാണ് ഫഹദ് ഫാസിലിന്റെ ഡോ.എം.കെ. നായർ ഇവിടേക്ക് എത്തുന്നത്. വണ്ടിക്കാരനിൽനിന്നും, ആശുപത്രിയിലെ ജോലിക്കാരനിൽ നിന്നുമൊക്കെ ഭൂമിയിലെ നരകം എന്നാണ് ഈ സ്ഥലത്തെക്കുറിച്ചുള്ള വിശേഷണം. ഈ ആശുപത്രിയോട് ചേർന്നുള്ള പറമ്പ് കിളയ്ക്കുമ്പോൾ പലപ്പോഴും, രോഗികളുടെ അസ്ഥിക്കൂടങ്ങൾ കിട്ടാറുണ്ടത്രേ. അത്രയും ഭീതിദമായ ആ ഹോസ്പിറ്റലിനെ കുറിച്ച് പഠിച്ച് റിപ്പോർട്ട് സമർപ്പിക്കാൻ മെഡിക്കൽ കോളജിൽ നിന്നും ഔദ്യോഗികമായി അയച്ചതാണ് ഡോ. എം.കെ.നായരെ. നായരുടെ റിപ്പോർട്ട് അനുകൂലമല്ലെങ്കിൽ ഈ ആശുപത്രിയുടെ അംഗീകാരം പോവും. മെഡിക്കൽ കോളജിൽ നിന്ന് വരുന്നതാണെന്ന് അറിയുന്നതോടെ വഴികാട്ടിയായ ആശുപത്രി ജീവനക്കാരൻ മുങ്ങുന്നു. തുടർന്ന് കാടുംമേടും താണ്ടി ഒറ്റക്ക് ഫഹദിന്റെ കഥാപാത്രം, മെന്റൽ ഹോസ്പിറ്റലിലേക്ക് വരുന്ന കാഴ്ചയുണ്ട്.അടിമുടി ദുരൂഹതകളുടെ കൂടാരമാണ് ഈ ആശുപത്രിയെന്ന് ഡോ.നായർ മനസ്സിലാക്കുന്നു. അതുൽ കുൽക്കർണി അവതരിപ്പിക്കുന്ന സൈക്യാട്രി ഡോക്ടർ ബഞ്ചമിൻ ആണ് ഈ മാനസികാരോഗ്യകേന്ദ്രം നടത്തുന്നത്.  അഞ്ച് പേഷ്യന്റ്‌സ് മാത്രമേ ഉള്ളൂ എന്നാണ് അവർ അവകാശപ്പെടുന്നത് എങ്കിലും നായികയായ നിത്യ അവിടെ ഒരു സെല്ലിൽ ഉണ്ട്. അവൾ തന്റെ മകൾ ആണെന്നും അവൾക്ക് ഓട്ടിസം മാത്രമേ ഉള്ളൂ എന്നുമാണ് ഡോക്ടറുടെ വാദം. ആരാണ് നിത്യ. ഏന്താണ് അവളുടെ കഥ. ഡോക്ടറുടെ അന്വേഷണം അങ്ങനെ നീളുന്നു.
## സംഗീതം

ഫിലിം സംഗീതം ചിട്ടപ്പെടുത്തിയിയിരിക്കുന്നത് ഗിബ്രാനാണ്. ഗാനങ്ങൾ രചിച്ചിരിക്കുന്നത് നവാഗതനായ പി. എസ്. ജയഹാരിയാണ്. അതേ സംവിധായകന്റെ താല്ക്കാലികമായി മാറ്റി വച്ച ഫീച്ചറായ *ആണെങ്കിലും അല്ലെങ്കിലും* എന്ന ചിത്രത്തിലൂടെയാണ് അദ്ദേഹം അരങ്ങേറ്റം കുറിച്ചത്.

## അവലംബം

## പുറത്തേക്കുള്ള കണ്ണികൾ
*
മാജി

വർത്തമാനകാല യാഥാർത്ഥ്യങ്ങൾക്കു നേരെ കണ്ണടച്ചു നമ്മുടെതന്നെ വികൃതമായ പ്രതിബിംബം കാണിച്ചുതരുന്ന നോവലാണ് മാജി പൂർണ്ണ ഉറൂബ് നോവൽ മത്സരത്തിൽ തെരഞ്ഞെടുക്കപ്പെട്ട ഈ കൃതി ഹാരിസ് നെന്മേനി ആണ് എഴുതിയത് മാജി ഒരു നോവലും സന്ദേശവും മുന്നറിയിപ്പും ആണ് നടന്നുകൊണ്ടിരിക്കുന്ന പല അവസ്ഥകളെയും ഓർമ്മപ്പെടുത്തുന്നുണ്ട് ജലം ജീവനാണ് എന്ന സത്യമാണ് നോവൽ ആവിഷ്കരിക്കുന്നത് കെട്ട് കാലത്തിൻറെ വികൃതമുഖം ആവർത്തിച്ചു കാണുമ്പോഴും പ്രത്യാശയുടെ താഴ്വാരങ്ങൾ ഇനിയും നഷ്ടമാകാത്ത അസ്തമിക്കാത്ത നന്മയുടെ പ്രഭാതകിരണം ആയി നോവലിൽ ജ്വലിച്ചു നിൽക്കുന്നു നമ്മുടെ കാലഘട്ടം ആവശ്യപ്പെടുന്ന രാഷ്ട്രീയമാണ് മാജിയുടെ അന്തർധാര
കേരളത്തിലെ മുസ്ലീങ്ങളുടെ ഇടയിലുള്ള ശൈശവവിവാഹം

**കേരളത്തിൽ മുസ്ലീം ശൈശവ വിവാഹം സംബന്ധിച്ച** പ്രശ്നം അവതരിപ്പിക്കുന്നത് ഇന്ത്യൻ യൂണിയൻ മുസ്ലിം ലീഗിന്റെ (കേരളത്തിലെ ഭരണകക്ഷിയായിരുന്ന യുണൈറ്റഡ് ഡെമോക്രാറ്റിക് ഫ്രണ്ടിന്റെ  (യു.ഡി.എഫ്) ഭാഗമായിരുന്ന)  സാമൂഹിക-ക്ഷേമ വകുപ്പ് 2013 ജൂൺ 14 ന് പുറപ്പെടുവിച്ച സർക്കുലറാണ്.  ചൈൽഡ് മാര്യേജ് ആക്ട് നിശ്ചയിച്ചിട്ടുള്ള പ്രായപരിധി എത്താത്തപക്ഷം മുസ്ലിം വിവാഹങ്ങൾ രജിസ്റ്റർ ചെയ്യാൻ വിവാഹ രജിസ്ട്രാർക്ക് ഈ സർക്കുലർ നിർദ്ദേശം നൽകുന്നു.  ശൈശവ വിവാഹം നടത്തുന്നതിനെ ഇത് പ്രോത്സാഹിപ്പിക്കുമെന്ന് രാഷ്ട്രീയ കക്ഷികളും മുസ്ലീം വനിത സംഘടനകളും അഭിപ്രായപ്പെട്ടിട്ടുണ്ട്.  ഒരു ഭേദഗതിക്കു ശേഷം, 28 ജൂൺ 2013 വരെ നടന്ന പ്രായപൂർത്തിയാകാത്ത വിവാഹങ്ങൾ രജിസ്റ്റർ ചെയ്യാം.    സുപ്രീം കോടതിയും അംഗീകരിച്ച സ്ത്രീകളുടെ കുറഞ്ഞ പ്രായപരിധി (ചൈൽഡ് മാര്യേജ് ആക്ട് പ്രകാരം 18 വയസ്സ്),  മുസ്ലീം നിയമത്തിന്റെ ലംഘനം ആണെന്ന് അവകാശപ്പെട്ടു കൊണ്ട് കേരളത്തിലെ ഒമ്പത് പ്രമുഖ മുസ്ലീം സംഘടനകൾ സമൂഹ വിവാഹം, പ്രായപരിധി നിർണ്ണയിക്കൽ,   നിന്നും തങ്ങളെ ഒഴിവാക്കണമെന്നാവശ്യപ്പെട്ടുകൊണ്ട് നിയമനടപടികൾ സ്വീകരിച്ചു.

## പശ്ചാത്തലം
മുസ്ലീം വ്യക്തിനിയമത്തിന് വിരുദ്ധമാണെന്ന കാരണത്താൽ ഇന്ത്യൻ യൂണിയൻ മുസ്ലീം ലീഗ് (ഐയുഎംഎൽ) ശൈശവ വിവാഹ നിയമത്തെ  എതിർക്കുന്നു.  2012 ൽ, കേരളത്തിലെ മലപ്പുറം ജില്ലയിൽ സമഗ്ര ശിശുവികസന പദ്ധതി, 13 മുതൽ 18 വയസ്സിൽ വിവാഹം കഴിച്ച, 3400 പെൺകുട്ടികളുടെ ഇടയിൽ നടത്തിയ, ഒരു സർവേ പ്രകാരം,   2,800 പേർ  മുസ്ലിങ്ങളും. 2008 ലെ ശൈശവ വിവാഹങ്ങളിലെ കണക്ക് പ്രകാരം 4,955 വധുക്കളിൽ 4,249 പേരും മുസ്ലീങ്ങളാണ്.  ഭൂരിഭാഗം മുസ്ലീം മത സംഘടനകളും പുരോഹിതരും സർക്കാർ സർക്കുലറിനെ അനുകൂലിച്ചെങ്കിലും  മുസ്ലീം സ്ത്രീ സംഘടനകൾ  സർക്കുലറിനെ എതിർത്തു. 

## ഉദാഹരണങ്ങൾ
13 ജൂൺ 2013 ൽ, യു.എ.ഇയിൽ താമസിക്കുന്ന 28 വയസുള്ള ജസീം മുഹമ്മദ് അബ്ദുൾ കരീം അബ്ദുൾഹമീദ് എന്നയാൾ 17 വയസ്സുള്ള ഒരു പെൺകുട്ടിയെ മലപ്പുറത്ത് ഒരു അനാഥാലയത്തിൽ നിന്ന് വിവാഹം കഴിച്ചു.  രണ്ടാഴ്ചയ്ക്കു ശേഷം അദ്ദേഹം രാജ്യം വിട്ട് പോയതിനുശേഷം, ട്രിപ്പിൾ തലാക്ക് സമ്പ്രദായത്തിൽ ടെലിഫോൺ വഴി വിവാഹബന്ധം വേർപെടുത്തി.    ശൈശവ  വിവാഹത്തിന് എതിരേ പൊതുവികാരം രൂപപ്പെടുന്നതിന് ഈ സംഭവം കാരണമായതായി കരുതപ്പെടുന്നു. പിന്നീട്  കേരള ഹൈക്കോടതി ഇടപെട്ടു കണ്ണൂർ സ്വദേശിയായ 14 വയസ്സുള്ള മറ്റൊരു പെൺകുട്ടിയുടെ വിവാഹം നിർത്തിവച്ചു.  

## ചലച്ചിത്രം
ആര്യാടൻ ഷൗക്കത്തിന്റെ ഈ വിഷയത്തെക്കുറിച്ചുള്ള ചിത്രം, *[[പാഠം ഒന്ന്: ഒരു വിലാപം]]* , ദേശീയ ശ്രദ്ധ നേടി.  

## പ്രതിപക്ഷം
ശൈശവ വിവാഹം നിരോധന നിയമത്തിൽ പെൺകുട്ടികൾക്ക് നിശ്ചയിച്ചിട്ടുള്ള ഏറ്റവും കുറഞ്ഞ വിവാഹപ്രായം നിയമപരമായി ചോദ്യം ചെയ്യാനുള്ള മുസ്ലീം സംഘടനകളുടെ നീക്കത്തിനെതിരെ എസ്എഫ്ഐ സംസ്ഥാനത്തുടനീളമുള്ള കോളേജുകളിൽ പ്രതിഷേധ യോഗങ്ങൾ സംഘടിപ്പിച്ചു.    

ലോക്സഭാ തിരഞ്ഞെടുപ്പിൽ സ്വാധീനം ചെലുത്താനും മുസ്ലീം പെൺകുട്ടികളുടെ വിവാഹ പ്രായം കുറച്ചുകൊണ്ട് വിദ്യാഭ്യാസ അവകാശങ്ങൾ നിഷേധിക്കാനും സമൂഹത്തെ ധ്രുവീകരിക്കാനാണ് ഐയുഎംഎൽ ശ്രമിക്കുന്നതെന്ന്, സിപിഐ(എം)  സംസ്ഥാന സെക്രട്ടറി പിണറായി വിജയൻ പറഞ്ഞു. മുസ്ലീം പെൺകുട്ടികളുടെ വിവാഹ പ്രായം കുറയ്ക്കാനുള്ള ചില മുസ്ലീം സംഘടനകളുടെ നീക്കത്തെ പ്രതിപക്ഷ നേതാവും കേരളത്തിലെ മുൻ മുഖ്യമന്ത്രിയുമായ വി എസ് അച്യുതാനന്ദൻ അപലപിച്ചു,.  കേരള വനിതാ കമ്മീഷനും ശൈശവ വിവാഹത്തെ അപലപിച്ചു. 

## അവലംബം

വർഗ്ഗം:കേരളസമൂഹം
വർഗ്ഗം:ഇസ്ലാം മതം കേരളത്തിൽ
വർഗ്ഗം:ഇൻഡ്യയിലെ ശൈശവ വിവാഹം
ഡയാനെ ലെയ്ൻ

**ഡയാനെ കൊളീൻ ലെയ്ൻ** (ജനനം: ജനുവരി 22, 1965) ഒരു അമേരിക്കൻ അഭിനേത്രിയാണ്. ന്യൂ യോർക്ക് നഗരത്തിൽ ജനിച്ചുവളർന്ന ലെയ്ൻ,1979 ൽ ജോർജ്ജ് റോയ് ഹിൽസിൻറെ 'എ ലിറ്റിൽ റൊമാൻസ്' എന്ന ചിത്രത്തിലൂടെയാണ് വെള്ളിത്തിരയിലേയ്ക്ക് അരങ്ങേറ്റം കുറിച്ചത്.

ഇതേത്തുടർന്ന് 2002 ലെ അൺഫെയിത്‍ഫുൾ ഉൾപ്പെടെയുള്ള നിരവധി ശ്രദ്ധേയ ചിത്രങ്ങളിൽ വേഷങ്ങളവതരിപ്പിക്കുവാൻ അവസരം ലഭിച്ച ഡയാനെ ലെയ്ൻ, ഒരു നാടകീയ ചലച്ചിത്രത്തിലെ ഏറ്റവും മികച്ച നടിയെന്ന നിലയിൽ  സാറ്റലൈറ്റ്, ന്യൂയോർക്ക് ഫിലിം ക്രിട്ടിക്സ് സർക്കിൾ, നാഷണൽ സൊസൈറ്റി ഓഫ് ഫിലിം ക്രിട്ടിക്സ് അവാർഡുകൾ നേടുകയും ചെയ്തു. ഏറ്റവും മികച്ച നടിക്കുള്ള അക്കാദമി പുരസ്കാരം, ഗോൾഡൻ ഗ്ലോബ്, സ്ക്രീൻ ആക്ടേഴ്സ് ഗിൽഡ് അവാർഡ് നാമനിർദ്ദേശങ്ങളും അൺഫെയിത്‍ഫുൾ എന്ന ചിത്രത്തിലെ മികച്ച പ്രകടനത്തിനു ലഭിച്ചിരുന്നു.

ദി ഔട്ട്‍സൈഡേർസ് (1983), ജഡ്ജ് ഡ്രഡ്ഡ് (1995), എ വാക്ക് ഓൺ ദ മൂൺ (1999), ദ പെർഫക്ട് സ്റ്റോം (2000), അണ്ടർ ദി ടസ്കൻ സൺ (2003), സിനിമാ വെരിറ്റ് (2011), ട്രമ്പോ (2015) എന്നീ ചിത്രങ്ങളോടൊപ്പം ഹൗസ് ഓഫ് കാർഡ് എന്ന പരമ്പരയുടെ ആറാം സീസണിലും അഭിനിയക്കുകയുണ്ടായി. മാൻ ഓഫ് സ്റ്റീൽ (2013) എന്ന സൂപ്പർഹീറോ ചിത്രത്തിൽ മാർത്താ കെന്റ് എന്ന കഥാപാത്രത്തെ അവതരിപ്പിക്കുകയും  ബാറ്റ്മാൻ v സൂപ്പർമാൻ: ഡോൺ ഓഫ് ജസ്റ്റിസ് (2016), ജസ്റ്റിസ് ലീഗ് (2017) എന്നിവയിൽ പ്രധാന വേഷങ്ങളില‍്‍ പ്രത്യക്ഷപ്പെടുകയും ചെയ്തിരുന്നു.

## ആദ്യകാലജീവിതം
ഡയാനെ ലെയ്ൻ ന്യൂയോർക്ക് നഗരത്തിലാണ് ജനിച്ചത്. കോളീൻ പ്രൈസ് എന്നറിയപ്പെട്ടിരുന്ന അവരുടെ മാതാവായ കോളിൻ ലീ ഫാറിംഗ്ട്ൻ ഒരു നൈറ്റ്ക്ലബ് ഗായികയും പ്ലേബോയ് സെന്റർഫോൾഡ് മോഡലും (മിസ് ഒക്ടോബർ 1957) ആയിരുന്നു.

## അവലംബം


വർഗ്ഗം:1965-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ നാടകനടിമാർ
അവ്നിത ബിർ

ഒരു സാമ്പത്തിക  വിദഗ്ദ്ധയും  മുംബൈയിലെ ആർ.എൻ. പൊദാർ സ്കൂളിലെ  ഡയറക്ടർ-പ്രിൻസിപ്പലുമായ അവ്നിത ബിർ ലോകത്തിലെ തന്നെ അറിയപ്പെടുന്ന വിദ്യാഭ്യാസ പ്രവർത്തകയാണ്.  15 വർഷമായി ഇന്ത്യൻ വിദ്യാഭ്യാസ മേഖലയിൽ പ്രവർത്തിച്ചിരുന്ന അവർ ലേൺ ഷിഫ്റ്റ് ഇന്ത്യ 2012ൽ ഒരു ക്യൂറേറ്റർ ആയിരുന്നു   തന്റെ കരിയറിന്റെ ആദ്യ വർഷങ്ങളിൽ, ഇന്ത്യൻ വിദ്യാഭ്യാസത്തെ രൂപാന്തരപ്പെടുത്തുന്നതിനുളള ആശയങ്ങൾ വിനിമയം ചെയ്യുക എന്ന ലക്ഷ്യത്തോടെ ഡൽഹിയിൽ നടന്ന സമ്മേളനത്തിൽ പ്രധാനമന്ത്രിയായിരുന്ന രാജീവ് ഗാന്ധിയുടെ മക്കൾക്ക് ( രാഹുൽഗാന്ധി , പ്രിയങ്ക വദ്ര ) സാമ്പത്തികശാസ്ത്രത്തിൽ പ്രത്യേക പാഠങ്ങൾ നൽകാൻ നിയമിക്കപ്പെട്ടു.   സാമ്പത്തിക ശാസ്ത്രത്തിലെ ഇൻഡ്രൊടക്ഷൻ ടു എക്കണോമിക് തിയറി, നാഷ്ണൽ ഇൻകം അക്കൗണ്ടിങ്ങ് എന്നീ രണ്ടു പുസ്തകങ്ങൾ അവരുടെ സംഭാവനയാണ്.. കുട്ടികളുടെ പഠന നിലവാരം ഉയർത്തുന്നതിന് അവർ കണ്ടത്തുന്ന പുതിയ രീതികൾ പരക്കെ അംഗീകാരം നേടിയതാണ്. 

## വിദ്യാഭ്യാസം
അമൃത്സറിലാണ് ബിർ ജനിച്ചത്. ലേഡി ശ്രീറാം വനിത കോളേജിൽ നിന്ന് ബിരുദം നേടിയ അവർ ഡെൽഹി സ്കൂൾ ഓഫ് എക്കണോമിക്സിൽ നിന്ന് പോകുന്നതിന് മുൻപ് അവർ ബിരുദാനന്തര ബിരുദവും നേടിയ അവർ സാമ്പത്തിക ശാസ്ത്രത്തിൽ അസിസ്റ്റൻറ് പ്രൊഫസർ യോഗ്യതയായ യു ജി സി നെറ്റ് പരീക്ഷയും പാസ്സായി. പഠനത്തിൻെറയും അധ്യാപനത്തിൻെറയും ഭാഗമായി ഹാർവാർഡ് ഗ്രാജുവേറ്റ് സ്കൂൾ എക്കണോമിക്സ്, ഐ ഐ എം അഹമ്മദാബാദ് തുടങ്ങിയ പല സ്ഥലങ്ങളിലും നിരവധി സമ്മേളനങ്ങളിലും ശില്പശാലകളിലും പങ്കെടുത്തിട്ടുണ്ട് 

## തൊഴിൽ
പൊദാറിൽ പ്രിൻസിപ്പലായി ചേരുന്നതിനു മുമ്പ് മാല്ല്യ അദിതി ഇൻ്റർനാഷ്ണൽ സ്കൂൾ, ഹൈദ്രാബാദ് പബ്ലിക് സ്കൂൾ തുടങ്ങിയ ഇന്ത്യയിലെ പ്രശസ്തമായ ചില വിദ്യാഭ്യാസ സ്ഥാപനങ്ങളിൽ വകുപ്പു മേധാവിയായും കോർഡിനേറ്ററായും പ്രവർത്തിച്ചിട്ടുണ്ട്. 

## അംഗീകാരങ്ങൾ
2008ലെ വിദ്യാഭ്യാസത്തിലെ ഉയർന്ന നിലവാരത്തിന് എഡ്യുക്കേഷൻ ക്വാളിറ്റി ഫൗണ്ടേഷൻ ഓഫ് ഇന്ത്യയുടെ അവാർ‍‍ഡും 2011 ൽ ഐസിഎസ് ൽ നിന്നും വിദ്യാഭ്യാസ ലീഡർഷിപ്പ് അവാർഡും ഉൾപ്പെടെ നിരവധി പുരസ്കാരങ്ങൾ കരസ്ഥമാക്കിയിട്ടുണ്ട്. 2009 ൽ മികച്ച അധ്യാപികയ്ക്കുളള ദേശീയ പുരസ്കാരം നേടി. കബിൽ സിബലിന്റെ വിദ്യാഭ്യാസ പരിഷ്കാര കമ്മിറ്റിയിൽ അംഗമായിരുന്ന അവർ  പിന്നീട്  സി.ബി.എസ്.ഇ ഇന്ത്യയുടെ ഭരണസമിതിയിൽ അംഗമായി നിയമിക്കപ്പെട്ടു. ഗ്ലോബൽ എഡ്യുക്കേഷൻ ലീഡേഴ്സ് പ്രോഗ്രാം ലെ ഇന്ത്യൻ ന്യായാധികാര മെമ്പറാണ് അവ്നിത ബിർ. വിദ്യാഭ്യാസം, വിദ്യാർത്ഥികളുമായി ബന്ധപ്പെട്ട  പ്രശ്നങ്ങൾ എന്നീ വിഷയങ്ങൾ കേന്ദ്രീകരിച്ചു   പത്രങ്ങളിലും ,  മാഗസിനുകളിലും,      എൻഡിടിവി തുടങ്ങിയ വാർത്താ ചാനലുകൾ നടത്തിയ ബുള്ളറ്റിനുകളിലും   അവർ പ്രത്യക്ഷപ്പെടാറുണ്ട്.  അവരുടെ പ്രചോദനപരമായ മോർഗ്ഗനിർദ്ദേസത്തിന്  കോൻ ബൂൺ ഹിവി സ്കോളേഴ്സ് അവാർഡ് 2013ൽ തിരഞ്ഞെടുക്കപ്പട്ട .  വിദ്യാഭ്യാസ മേഖലയിലെ പുതിയ കണ്ടെത്തലുകൾക്ക് മൈക്രോസോഫ്റ്റ് മെൻറർ സ്കൂൾ അവാർഡ് നേടിയിട്ടുണ്ട്. കൂടാതെ, ബാഴ്സലോണയിൽ നടന്ന മെന്റർ സ്കൂൾ പ്രോഗ്രാമിന് വേണ്ടി മൈക്രോസോഫ്റ്റ് തിരഞ്ഞെടുത്ത 80 മികച്ച അധ്യാപകരിൽ ഒരാളാണ് അവർ.   വിദ്യാഭ്യാസ മേഖലയിലെ അവരുടെ സംഭാവനകൾ പരിഗണിച്ച് 2014ൽ  ഫിക്കി FLO  അവളെ മികച്ച വുമൺ അച്ഛീവ്മെൻ്റ് പുരസ്കാരം നൽകി ആദരിച്ചു.   നവംബറിൽ കാലിഫോർണിയയിലെ മൗണ്ടൻ വ്യൂവിൽ സംഘടിപ്പിച്ച ഗൂഗിൾ എഡ്യുക്കേഷൻ സിംപോസിയത്തിൽ ഇന്ത്യയെ പ്രതിനിധീകരിച്ച് ഒരു പാനലിസ്റ്റായി.  

ഏതാണ്ട് ഇതേ സമയത്തു തന്നെ 2016 ൽ ടെക്നോളജി, എഡ്യൂക്കേഷൻ എന്നീ മേഖലകളിൽ അവർ വഹിച്ച നിർണായക പങ്കാളിത്തത്തെ ആദരിച്ചുകൊണ്ട് ഗൂഗിളിന്റെ ഗ്ലോബലിന്റെ .  വിദ്യാഭ്യാസം ഉപദേശക ബോർഡിൽ അംഗമായി.  വിദ്യാഭ്യാസ രംഗത്തെ പരിവർത്തനത്തിനായി വിവിധ നേതാക്കൾ, വിദ്യാഭ്യാസ പ്രവർത്തകർ, അധ്യാപകർ, വിദ്യാർത്ഥികൾ എന്നിവരെ ഒരുമിച്ച് കൊണ്ടുവരാനുളള ഒരു ആഗോള മുൻകൈയാണിത്. 

## References

വർഗ്ഗം:1957-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഡബിൾ ബാരൽ

***ഡബിൾ ബാരൽ*** (ഇരട്ട കുഴൽ) 2015 ൽ  ലിജോ ജോസ് പെല്ലിശ്ശേരിയുടെ സംവിധാനത്തിൽ ഇന്ത്യയിലെ മലയാള ഭാഷയിൽ പുറത്ത് വന്ന ഗ്യാങ്സ്റ്റർ കോമഡി സിനിമ ആണ്.  പൃഥ്വിരാജ് , ഇന്ദ്രജിത്ത് , ആര്യ , ചെമ്പൻ വിനോദ് ജോസ് , സണ്ണി വെയ്ൻ , സ്വാതി റെഡ്ഡി , ഇഷ ഷർവാണി , പാർവ്വതി മേനോൻ , രചന നാരായണൻകുട്ടി, ആസിഫ് അലി തുടങ്ങിയവർ ആണ് പ്രധാന അഭിനേതാക്കൾ.   പൃഥ്വിരാജ്, സന്തോഷ് ശിവൻ , ആര്യ, ഷാജി നടേശൻ, ലിജോ ജോസ് പെല്ലിശ്ശേരി എന്നിവർ ചേർന്ന് നിർമിച്ച ഈ ചിത്രത്തിൽ,   പ്രശാന്ത് പിള്ള ഈണം പകർന്നപ്പോൾ, അഭിനന്ദൻ രാമാനുജം ഛായാഗ്രാഹണം നിർവഹിച്ചു. 16 കോടിയാണ് *ഡബിൾ ബാര*ലിന്റെ നിർമ്മാണ ചെലവ് കണക്കാക്കിയിരിക്കുന്നത്. .

## പ്ലോട്ട്
ലൈലയും മജ്നുവും തമ്മിൽ കൂടിച്ചേർന്നാൽ മാത്രം വിലയുള്ള രണ്ട് വിലയേറിയ കല്ലുകൾ ആണ്,  ഈ കല്ലുകൾ ഇപ്പോൾ കയ്യിലുള്ള ഗോവയിലെ അധോലോക നായകൻ, അവ അയാൾ വെറുക്കുന്ന മകൻ ഗബ്ബറിന്റെ കയ്യിൽ പെടാതിരിക്കാൻ വിൽക്കാൻ ശ്രമിക്കുന്നു. പാഞ്ചൊ, വിൻസി എന്നീ രണ്ട് പേർക്ക് ഡോൺ ഈ കല്ലുകൾ 10 കോടി രൂപയുടെ വിലയ്ക്ക് കച്ചവടം ഉറപ്പിക്കുന്നു. പണം ഏർപ്പാടാക്കാൻ ഒരാഴ്ച സമയം ആവശ്യമാണെന്നും അവർ ആവശ്യപ്പെടുന്നു.  ഗബ്ബറിന്റെ ആൾ ആയ ബില്ലി ഇത് അറിഞ്ഞ് പാഞ്ചൊക്കും വിൻസിക്കും 100 കോടി വാഗ്ദാനം ചെയ്യുന്നു. കല്ലുകൾ വാങ്ങാനുള്ള പണം സംഘടിപ്പിക്കുന്നതിനിടയിൽ പല കൊള്ളസംഘങ്ങൾ ഇടപെട്ട് അതൊരു അധോലോക യുദ്ധത്തിൽ കലാശിക്കുന്നു. 

## അഭിനേതാക്കൾ

* പൃഥിരാജ് സുകുമാരൻ - പാഞ്ചോ
* ഇന്ദ്രജിത്ത് സുകുമാരൻ - വിൻസി
* ആര്യ - മജ്നു
* സണ്ണി വെയ്‌ൻ - സൈലന്റ് 
* ചെമ്പൻ വിനോദ് ജോസ് - ഡീസൽ
* ഇഷ ഷെർവാണി - ഷാവൊലിൻ സ്വീറ്റി
* സ്വാതി റെഡ്ഡി - ലൈല
* ആസിഫ് അലി - കാമുകൻ
* പേർളി മാണി - കാമുകി
* വിജയ് ബാബു - ബില്ലി
* തൊമസ് ബെർളി - ഡോൺ
* പൂർണിമ ഇന്ദ്രജിത് - സ്മിത
* അനിൽ രാധാകൃഷ്ണൻ മേനോൻ - മരിയോ ബെൻസോ
* അനിൽ മുരളി - പൊടിയാടി സോമൻ
* സാബുമോൻ അബ്‌ദുസ്സമദ് - പൊടിയാടി മാർട്ടിൻ
* രചന നാരായണൻകുട്ടി - കൊച്ചുമേരി
* മുത്തുമണി - ഹോട്ടലിലെ ഭാര്യ

## അവലംബം
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2015-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സണ്ണി വെയ്ൻ അഭിനയിച്ച ചലച്ചിത്രങ്ങൾ
അന്നു പാലക്കുന്നത്ത് മാത്യു

നിരവധി അന്തർദേശീയ കലാപ്രദർശനങ്ങളിലും ഫോട്ടോ ബിനാലെകളിലും  പങ്കെടുത്തിട്ടുള്ള കലാകാരിയാണ് **അന്നു പാലക്കുന്നത്ത് മാത്യു(ജനനം. 1964)**. അസ്തിത്വം, കുടിയേറ്റം, സ്ത്രീകൾക്കിടയിൽ തലമുറകളായി കൈമാറി വന്ന കുടിയേറ്റ അനുഭവങ്ങൾ എന്നിവയിൽ കഴിഞ്ഞ രണ്ട് പതിറ്റാണ്ടായി ഗവേഷണം നടത്തിക്കൊണ്ടിരിക്കുകയാണ് അന്നു. ഫോട്ടോഗ്രാഫിയാണ് അന്നുവിൻറെ പ്രധാനമാധ്യമം.  ഹോൾഗ ക്യാമറയിലെ ടോയി എന്ന പ്ലാസ്റ്റിക് ലെൻസ് ഉപയോഗിച്ചാണ് അവർ ചിത്രങ്ങളെടുക്കുന്നത്.  വിവിധ ചരിത്രങ്ങളാണ് അവരുടെ ഇഷ്ട വിഷയം.

## ജീവിതരേഖ
കേരളത്തിൽ വേരുകളുള്ള അന്നു അമേരിക്കൻ പൗരയാണ്. റോഡ് ഐലൻറ് സർവകലാശാലയിലെ കലാവിഭാഗം പ്രൊഫസറാണ്. ഇംഗ്ലണ്ടിലെ സ്റ്റൗർപോർട്ടിൽ ജനിച്ച അന്നു ബംഗളുരുവിലാണ്, കൂടുതൽ കാലവും ജീവിച്ചത്‌. കൊച്ചി  മുസിരിസ് ബിനാലെയിൽ അൺറിമംബേർഡ് എന്ന വീഡിയോ പ്രതിഷ്ഠാപനം അവതരിപ്പിച്ചു.  റിച്ച്മണ്ട് ഇൻറർനാഷണൽ സർവകലാശാലയിലെ റോം സമ്മർ ഫെല്ലോയിൽ ഈ സൃഷ്ടിയുടെ ആദിമരൂപം അന്നു അവതരിപ്പിച്ചിരുന്നു. ഇറ്റലിയിലെ ഇന്ത്യൻ പട്ടാളക്കാരുടെ വീഡിയോ ആണ് അതരിപ്പിച്ചത്.

## പ്രദർശനങ്ങൾ
**ആൻ ഇന്ത്യൻ ഫ്രം ഇന്ത്യ** (2004-07), എന്ന സൃഷ്ടിയിൽ തദ്ദേശീയ അമേരിക്കക്കാരുമായി തെക്കേഷ്യൻ ജനങ്ങളെ ഒരുമിച്ച് ചേർത്ത ഇടത്ത് നിന്ന് ക്രിസ്റ്റഫർ കൊളമ്പസ് രൂപം കൊണ്ട ആശയക്കുഴപ്പത്തെയാണ് പാലക്കുന്നത്ത് മാത്യ അഭിസംബോധന ചെയ്യുന്നത്. കൊളമ്പസിനെ പോലെയുള്ളവരിൽ നിന്നും ഉത്ഭവിക്കുകയും ഭൂമിയിലെ എല്ലായിടത്തേക്കും വ്യാപിക്കുക യും ചെയ്തു കൊളോണിയൽ നിയന്ത്രണങ്ങളുടെ ഒരു പൈതൃകത്തെ ഉയർത്തിപ്പിടിക്കുന്ന ഒരുപകരണമാണ് ക്യാമറ എന്ന് കാണിക്കുന്നു കലാകാരി. ലെൻസിന്റെ മുന്നിലും പിന്നിലും സ്വയം പ്രതിഷ്ടിച്ചുകൊണ്ട് ആത്മപ്രതിനിധാനത്തിന്റെ നിയന്ത്രണം അന്നു സ്വയം ഏറ്റെടു ക്കുന്നുണ്ട്.

ഒയാൽ ഒന്റാരിയോ മ്യൂസിയം, ന്യൂട്ട് ബ്ലാങ്ക് ടൊറന്റോ, സെപിയ ഐ  ന്യൂയോർക്ക്, എംഎഫ്എ ബോസ്റ്റൺ, എംഎഫ്എ ഹ്യൂസ്റ്റൺ, വിക്ടോറിയ & ആൽബർട്ട് മ്യൂസിയം, ലണ്ടൻ, ഫോട്ടോഫെസ്റ്റ് ബിനലെ, ഗ്വാങ്ഷു ഫോട്ടോ ബിനലെ, സ്മിത്ത് സോണിയൻ ഇൻസ്റ്റിറ്റ്യൂഷൻ എന്നിവടങ്ങളിൽ കലാസൃഷ്ടികൾ പ്രദർശിപ്പിച്ചിട്ടുണ്ട്.

## കൊച്ചി മുസിരിസ് ബിനാലെ 2018
ബിനാലെ പ്രധാനവേദിയായ ഫോർട്ട്കൊച്ചി ആസ്പിൻവാൾ ഹൗസിലാണ്  അന്നു മാത്യുവിൻറെ പ്രതിഷ്ഠാപനം ഒരുക്കിയിരിക്കുന്നത്. 3 മിനിട്ട് 20 സെക്കൻറ് ദൈർഘ്യമുള്ള വീഡിയോ ആണിത്. രണ്ടാം ലോകമഹായുദ്ധത്തിലെ ഇന്ത്യൻ പട്ടാളക്കാരുടെ പങ്കിനെക്കുറിച്ചുള്ള **അൺറിമെംബേർ ഡ്: ദി ഇന്ത്യൻ സോൾജിയർസ് ഓഫ് ദി ഇറ്റാലിയൻ ക്യാംപെയ്ൻ (വിസ്മരിക്കപ്പെട്ടവർ)** എന്ന വീഡിയോ പ്രതിഷ്ഠാപനം കൊളോണിയൽ ഭരണകാലത്തിന്റെ കെടുതികളും ഇന്ത്യയിലെ മനുഷ്യവിഭവശേഷിയെ ചൂഷണം ചെയ്തതിന്റെ കലാപരമായ അവതരണം കൂടിയാണ്. സേനയുടെ ശ്മശാനദൃശ്യത്തിൽ നിന്നുമാണ് പ്രതിഷ്ഠാപനം തുടങ്ങിയിട്ടുള്ളത്. മരിച്ചവരെ ഓർമ്മിക്കുന്നതിനൊപ്പം അവരുടെ മരണത്തിൻറെ സങ്കീർണത കൂടി സന്ദർശകനെ ഓർമ്മിപ്പിക്കാനും ഈ പ്രതിഷ്ഠാപനത്തിന് കഴിയുന്നുണ്ട്. വിവിധ പാളികളിലായി തുന്നിച്ചേർത്ത ഈ കഥനം ഗഹനമായ ചിന്തകളെയും പ്രതിഫലനങ്ങളെയും പ്രോത്സാഹിപ്പിക്കുന്നു. യുദ്ധകാലത്തിൻറെ ഒരിക്കൽ കൂടി ഓർമ്മിപ്പിക്കലാണ് ഇതിലൂടെ ചെയ്യുന്നത്. ലോകമഹായുദ്ധത്തിൻറെ ചരിത്രവും അത് ഇന്ത്യയുടെ വിഭജനത്തിൽ വഹിച്ച പങ്കിൻറെ സങ്കീർണതകളെയുമെല്ലാം ഈ പ്രതിഷ്ഠാപനം ചർച്ച ചെയ്യുന്നുണ്ട്.
## അവലംബം


വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:1964-ൽ ജനിച്ചവർ
എയർലിഫ്റ്റ് (ചലച്ചിത്രം)

രാജാ കൃഷ്ണമേനോന്റെ സംവിധാനത്തിൽ 2016 ൽ പുറത്തിറങ്ങിയ ഇന്ത്യൻ ചരിത്ര ചലച്ചിത്രമാണ് **എയർലിഫ്റ്റ്**. അക്ഷയ് കുമാറും നിമ്രാത്ത് കൗറും കേന്ദ്രകഥാപാത്രങ്ങളായി എത്തിയ ഈ ചിത്രം ഇറാഖ് കുവൈറ്റ് യുദ്ധത്തിലകപ്പെട്ട ഇന്ത്യക്കാരെ എയർലിഫ്റ്റ് ഇവാക്കുവേഷൻ വഴി സുരക്ഷിതമായി നാട്ടിലെത്തിക്കാൻ ശ്രമിക്കുന്ന കുവൈത്തിലെ വ്യവസായിയായ രഞ്ജിത് കറ്റ്യാലിനെ (അക്ഷയ് കുമാർ) ചിത്രീകരിച്ചിരിക്കുന്നു.

300 മില്ല്യൻ ഡോളർ (4.2 ദശലക്ഷം അമേരിക്കൻ ഡോളർ) ബഡ്ജറ്റുമായി ഈ ചിത്രം ലോകമെമ്പാടും 2016 ജനുവരി 22 ന് പ്രദർശനത്തിനെത്തി.

## അഭിനേതാക്കൾ

*അക്ഷയ് കുമാർ - രഞ്ജിത് കട്ട്യാൽ (മാത്തുണ്ണി മാത്യൂസിനെ ആസ്പദമാക്കി)
* നിമ്രത്ത് കൗർ - അമൃത കട്ട്യാൽ
* ഇനാമുലഹ്ഖ - മേജർ ഖാലിഫ് ബിൻ സായിദ് 
* അവതാർ ഗിൽ - അമൃത് പാലൽ 
* ഫെസ്ന വാഷീർ - തസ്നീം
* പുരാബ്  കോഹ്ലി - ഇബ്രാഹിം ദുറാനി 
* പ്രകാശ് ബെലാവാടി - ജോർജ് കുട്ടി 

## അവലംബം

## പുറം കണ്ണികൾ
* 
* 
* *[http://www.bollywoodhungama.com/moviemicro/cast/id/749492 Airlift]* at Bollywood Hungama

വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:ഇന്ത്യൻ ചരിത്ര ചിത്രങ്ങൾ
ഒബൊലേറിയ

ജെന്റിയാനാസി കുടുംബത്തിലെ ഒരു സപുഷ്പിസസ്യമാണ് **വെർജീനിയ പെന്നിവർട്ട്** എന്നറിയപ്പെടുന്ന **ഒബൊലേറിയ വിർജിനിക്ക**. ഇതൊരു മോണോടൈപ്പിക് സ്പീഷീസ് ആയതിനാൽ ഒബൊലേറിയ എന്ന ജനുസ്സിൽ മറ്റു സ്പീഷീസുകളൊന്നും തന്നെ കാണപ്പെടുന്നില്ല. കിഴക്കൻ യുണൈറ്റഡ് സ്റ്റേറ്റ്സിലെ തദ്ദേശവാസിയായ ഇവ അവിടെ സമൃദ്ധമായ വനങ്ങളിൽ കണ്ടുവരുന്നു.

## അവലംബം

വർഗ്ഗം:ജെന്റിയാനാസി
ശ്രീദേവി കക്കാട്

മലയാളത്തിലേ ഒരു സാഹിത്യകാരിയാണ് ***ശ്രീദേവീ കക്കാട്***.

## ജീവിതരേഖ
കേരളത്തിലെ പാലക്കാട് ജില്ലയിലെ കാറൽമണ്ണയിൽ കീഴേ നാരിപ്പാട്ട് ശങ്കരൻ നമ്പൂതിരിയുടേയും നീലീ അന്തർജനത്തിന്റേയും മകളായി 1935 മാർച്ച് 1 ന്ജനിച്ചു.കാറൽമണ്ണയിലും ചെർപ്പുളശ്ശേരിയിലുമായി സ്കൂൾ വിദ്യാഭ്യാസത്തിനു ശേഷം പാലക്കാട് വിക്റ്റോറിയാ കോളേജിൽ പഠനം പൂർത്തിയാക്കി.

1955 ൽ പ്രസിദ്ധ മലയാള എഴുത്തുകാരനായ എൻ എൻ കക്കാടുമായുള്ള വിവാഹ ശേഷം കോഴിക്കോട് താമസിക്കുന്നു

ദേശാഭിമാനിയിലും മാതൃഭൂമിയിലും പ്രവർത്തിച്ചിട്ടുണ്ട്.1995 മാതൃഭൂമിയിൽ നിന്ന് വിരമിച്ചു.ആകാശവാണിയിൽ കവിതകളും നാടകങ്ങളും അവതരിപ്പിച്ചിട്ടുണ്ട്.

കോഴിക്കോട് ദേശപോഷിണി വായനശാലയുടെ പ്രസിഡന്റായി സേവനമനുഷ്ടിച്ചിട്ടുണ്ട്.ദേശപോഷിണി മഹിളാ സമാജത്തിന്റെ പ്രസിഡന്റായും സെക്രട്ടറിയായും പ്രവർത്തിച്ചിട്ടുണ്ട്.

## പ്രധാന കൃതികൾ
ഭർത്താവായ എൻ എൻ കക്കാടിനെ കുറിച്ചെഴുതിയ **<u>ആർദ്രമീ ധനുമാസരാവിൽ</u>** **,**

**വാമപക്ഷത്ത് ഒരാൾ** എന്നിവ പ്രധാന കൃതികൾ.
   

## അവലംബം


വർഗ്ഗം:മലയാളത്തിലെ സ്ത്രീ എഴുത്തുകാർ
ഹെപ്പറ്റിക്ക നൊബിലിസ്

ബട്ടർകപ്പ് കുടുംബമായ റാണുൺകുലേസീയിലെ ചെറിയ ഹെർബേഷ്യസ് ചിരസ്ഥായിയിൽപ്പെട്ട ഒരു സപുഷ്പിസസ്യമാണ് **ലിവർലീഫ്** എന്നുമറിയപ്പെടുന്ന **ഹെപ്പറ്റിക്ക നൊബിലിസ്**. കിഴക്കൻ അമേരിക്കൻ ഐക്യനാടുകളിലേക്കും കിഴക്കൻ, കാനഡയിലേക്കും വ്യാപിച്ചിരിക്കുന്ന തദ്ദേശീയസസ്യമാണ് ഇത്.കൃഷിയിൽ ഈ സസ്യത്തിന് റോയൽ ഹാർട്ടിക്കൽ കൾച്ചറൽ സൊസൈറ്റി ഗാർഡൻ മെറിറ്റ് ലഭിച്ചിരുന്നു.

## അവലംബം

## പുറം കണ്ണികൾ
* 
* 

വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:യൂറോപ്പിലെ സസ്യജാലം
വർഗ്ഗം:ഏഷ്യയിലെ സസ്യജാലം
വർഗ്ഗം:ഹെപ്പറ്റിക്ക
വൂപ്പി ഗോൾഡ്ബെർഗ്

ഒരു അമേരിക്കൻ അഭിനേത്രിയും ടെലിവിഷൻ അവതാരകയും എഴുത്തുകാരിയുമാണ് **വൂപ്പി ഗോൾഡ്ബെർഗ്** (**Whoopi Goldberg**) എന്ന് അറിയപ്പെടുന്ന **കാരിൻ എലെയ്ൻ ജോൺസൺ** ( **Caryn Elaine Johnson** (ജനനം: നവംബർ 13, 1955). പതിമൂന്നു തവണ എമ്മി പുരസ്കാരത്തിനായി നാമനിർദ്ദേശം ചെയ്യപ്പെട്ട അവർ എമ്മി പുരസ്കാരം, ഗ്രാമി  പുരസ്കാരം,  ഓസ്കാർ  പുരസ്കാരം,  ടോണി  പുരസ്കാരം എന്നീ പുരസ്കാരങ്ങൾ എല്ലാം ലഭിച്ചവരിൽ ഒരാളാണ് എന്നതിനു പുറമേ അഭിനയത്തിന് ഓസ്കാർ പുരസ്കാരം ലഭിച്ച രണ്ടാമത്തെ കറുത്ത വംശജയായ സ്ത്രീയുമാണ്.

ഗോൾഡ്ബർഗിന്റെ മുന്നേറ്റ കഥാപാത്രമായി കണക്കാക്കപ്പെടുന്നത് 1985 ൽ പുറത്തിറങ്ങിയ ‘ദ കളർ പർപ്പിൾ’ എന്ന ചരിത്ര പശ്ചാത്തലത്തിലുള്ള ചിത്രത്തിലെ ഡീപ്പ് സൌത്ത് മേഖലയിൽനിന്നുള്ള സീലി എന്ന അപമാനിതയായ സ്ത്രീയുടെ വേഷമായിരുന്നു. ഇതിലെ വേഷം അവതരിപ്പിച്ചതിന്റെ പേരിൽ ഗോൾഡ്ബെർഗ് ഏറ്റവും മികച്ച നടിക്കുള്ള അക്കാദമി അവാർഡിനു നാമനിർദ്ദേശം ചെയ്യപ്പെടുകയും ആദ്യ ഗോൾഡൻ ഗ്ലോബ് പുരസ്കാരം നേടുന്നതിന് അവസരമൊരുങ്ങുകയും ചെയ്തു.  ഗോസ്റ്റ് (1990) എന്ന റൊമാന്റിക് ഫാന്റസി ചിത്രത്തിലെ ഒഡ മയ് ബ്രൌൺ എന്ന അരക്കിറുക്കുള്ള മനോരോഗിയുടെ വേഷം ഗോൾഡ്ബെർഗിന് മികച്ച സഹനടിയ്ക്കുള്ള അക്കാദമി പുരസ്കാരത്തിനും ഒരു രണ്ടാം ഗോൾഡൻ ഗ്ലോബ് പുരസ്കാരമായി മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരവും നേടിക്കൊടുത്തു. 

1992 ൽ ഗോൾഡ്ബെർഗ്, ‘സിസ്റ്റർ ആക്ട്’ എന്ന കോമഡി ചിത്രത്തിൽ അഭിനയിക്കുകയും മോഷൻ പിക്ചർ കോമഡി അല്ലെങ്കിൽ മ്യൂസിക്കൽ വിഭാഗത്തിലെ മികച്ച നടിക്കുള്ള അവരുടെ ആദ്യത്തേയും മൊത്തത്തിൽ മൂന്നാമത്തേതുമായ ഗോൾഡൻ ഗ്ലോബ് നാമനിർദ്ദേശം ലഭിച്ചു. സിസ്റ്റർ ആക്ട് 2: ബാക്ക് ഇൻ ദി ഹാബിറ്റ് (1993) എന്ന ചിത്രത്തിൽ മുൻകഥാപാത്രത്തിന്റെ തുടർച്ച അഭിനയിക്കുകയും അക്കാലത്തെ ഏറ്റവും ഉയർന്ന പ്രതിഫലം പറ്റുന്ന നടിമാരിലൊരാളായി ഗോൾഡ്ബെർഗ് മാറുകയും ചെയ്തു. അവരുടെ മറ്റു ചിത്രങ്ങളിൽ  മേഡ് ഇൻ അമേരിക്ക (1993), ദി ലയൺ കിംഗ് (1994), ബോയ്സ് ഓൺ ദ സൈഡ് (1995), ഗോസ്റ്റ്സ് ഓഫ് മിസിസിപ്പി (1996), ഹൌ സ്റ്റെല്ല ഗോട്ട് ഹെ ഗ്രൂവ് ബാക്ക് (1998), ഗേൾ, ഇന്ററെപ്റ്റഡ് (1999) , ഫോർ കളേഡ് ഗേൾസ് (2010), ടീനേജ് മ്യൂട്ടന്റ് നിൻജ ടർട്ടിൽസ് (2014) എന്നിവ ഉൾപ്പെടുന്നു. 

ടെലിവിഷൻ രംഗത്ത് ഗോൾഡ്ബെർഗ് അറിയപ്പെടുന്നത്, സ്റ്റാർ ട്രെക്ക്: ദി നെക്സ്റ്റ് ജെനറേഷൻ എന്ന പരമ്പരയിലെ ഗ്വീനാൻ എന്ന വേഷം അവതരിപ്പിച്ചതിന്റെ പേരിലും 2007 മുതൽ ചെയ്തുവരുന്ന ‘ദ വ്യൂ’ എന്ന ടോക്ക് ഷോയുടെ നിയന്ത്രകയെന്ന പേരിലുമാണ്. BBC യുടെ 'ഡോക്ടർ ഹു' എന്ന സയൻസ് ഫിക്ഷൻ പ്രോഗ്രാമിലെ ആദ്യ വനിതാ ഡോക്ടറുടെ വേഷം ചെയ്യാനുള്ള തന്റെ വർഷങ്ങൾക്കു മുമ്പുള്ള താൽപര്യം BBC അധികൃതർ പരിഗണിച്ചിരുന്നില്ല എന്ന് 2010 ഫെബ്രുവരിയിൽ അവർ വെളിപ്പെടുത്തിയിരുന്നു.

## അവലംബം

വർഗ്ഗം:അക്കാദമി പുരസ്കാരം ലഭിച്ചവർ
കാലിച്ചാനടുക്കം

കേരളത്തിലെ കാസർഗോഡ് ജില്ലയിലെ ഒരു ചെറു പട്ടണമാണ് **കാലിച്ചാനടുക്കം**. പരപ്പ ബ്ലോക്ക് പഞ്ചായത്തിൽ, കോടോം-ബേളൂർ പഞ്ചായത്തിലാണ് ഇത്. നീലേശ്വരം പട്ടണത്തിൽ നിന്നും 15 കി.മി. അകലെയായി നീലേശ്വരം-ഏടത്തോട് പാതയിൽ സ്ഥിതിചെയ്യുന്നു. കാഞ്ഞങ്ങാട് -എണ്ണപ്പാറ -തായന്നൂർ വഴിയും എത്തിച്ചേരാം. 
## പ്രധാന സ്ഥാപനങ്ങൾ
*ഗവൺമെന്റ് ഹൈസ്കൂൾ, കാലിച്ചാനടുക്കം
* SNDP ആർട്സ് ആന്റ് സയൻസ് കോളേജ്
* സാൻജോ ഇംഗ്ലീഷ് മീഡിയംസ്കൂൾ
* കേരള ഗ്രാമീൺ ബാങ്ക്
* തായന്നൂർ സർവ്വീസ് സഹകരണ ബാങ്ക്

## അവലംബം
നന്നുപാലിമ്പ

ത്യാഗരാജസ്വാമികൾ മോഹനരാഗത്തിൽ ചിട്ടപ്പെടുത്തിയ അതിപ്രശസ്തമായ ഒരു കൃതിയാണ് **നന്നുപാലിമ്പ**. ഭഗവാൻ ശ്രീരാമൻ നടന്നുവരുന്നത് തന്നെ രക്ഷിക്കാനാണോ എന്ന് ഇവിടെ ത്യാഗരാജൻ അത്ഭുതപ്പെടുകയാണ്.

## വരികളും അർത്ഥവും

## അർത്ഥം
എന്റെ ജീവന്റെ (പ്രാണ) ഈശ്വരാ (നാഥാ)! അങ്ങ് നടന്നു (നടച്ചി) വന്നത് (വച്ചിതിവോ) എന്നെ (നന്നു) രക്ഷിക്കാനാണോ? (പാലിമ്പ)

താമരാക്ഷനായ (വനജനയന) അങ്ങയുടെ മുഖത്തേക്ക് (മോമുനു) നോക്കിയിരിക്കുന്നതുതന്നെയാണ് (ജൂചുട) എന്റെ ജീവിതമെന്നുള്ള (ജീവനമണി) എന്റെ മനസ്സിലെ രഹസ്യങ്ങൾ (മർമമു) അങ്ങേയ്ക്ക് അറിയാമല്ലോ (തെലിസി). എന്റെ ജീവന്റെ (പ്രാണ) ഈശ്വരാ (നാഥാ)! അങ്ങ് നടന്നു (നടച്ചി) വന്നത് (വച്ചിതിവോ) എന്നെ (നന്നു) രക്ഷിക്കാനാണോ? (പാലിമ്പ)

## കൃതിയ്ക്ക് പിന്നിലെ കഥ

തന്റെ മകളുടെ വിവാഹത്തിന് ശിഷ്യരിൽ മുഖ്യനായ വലാജപ്പേട്ട വെങ്കടരമണഭാഗവതർ സമ്മാനമായി വില്ലേന്തിയ രാമന്റെ ഒരു ചിത്രവും കൊണ്ട് വിദൂരഗ്രാമത്തിൽ നിന്നും നടന്ന് എത്തിയതുകണ്ടപ്പോളാണത്രേ ത്യാഗരാജസ്വാമികൾ ഈ കൃതിരചിച്ചത്.

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം
* ടി എം കൃഷ്ണയുടെ ആലാപനം
* [[ടി എം കൃഷ്ണ]യുടെ ആലാപനം]
* [[ബാലമുരളീകൃഷ്‌ണ]യുടെ ആലാപനം]
* https://karnatik.com/c1426.shtml

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:മോഹനം രാഗത്തിൽ ചിട്ടപ്പെടുത്തിയ കൃതികൾ
വരദ ജിഷിൻ

**വരദ ജിഷിൻ** മലയാള സിനിമകളിലും ടെലിവിഷൻ പരമ്പരകളിലും അഭിനയിക്കുന്ന ഒരു തെന്നിന്ത്യൻ നടിയാണ്.  2006 ൽ പുറത്തിറങ്ങിയ "വാസ്തവം" എന്ന മലയാള ചിത്രത്തിലൂടെ അരങ്ങേറ്റം അവർ അരങ്ങേറ്റം കുറിച്ചു. ആദ്യമായി നായികയായി അഭിനയിച്ചത് 2008 ൽ പുറത്തിറങ്ങിയ സുൽത്താൻ എന്ന മലയാള ചിത്രത്തിലായിരുന്നു. 2008 ൽ പുറത്തിറങ്ങിയത്. വരദ സിനിമകളിലാണ് തന്റെ ഏറ്റവും മികച്ച പ്രകടനം കാഴ്ചവെച്ചെങ്കിലും ടെലിവിഷനാണ് അവർ‌ക്ക് കൂടുതൽ മികച്ച അംഗീകാരവും പ്രശസ്തിയും നൽകിയത്.

= സ്വകാര്യജീവിതം =
വരദ എന്ന സിനിമാ നാമമുള്ള  എമിമോൾ 1988 ഏപ്രിൽ 29 ന് മോഹൻ അബ്രഹാമിന്റേയും പുഷ്പ മോഹന്റേയും മകളായി തൃശൂരിൽ ജനിച്ചു. അവർക്ക് എറിക് മോഹൻ എന്ന ഇളയ സഹോദരനുണ്ട്. എറിക് മോഹനുണ്ട്. 2004 ൽ സേക്രഡ് ഹാർട്ട് സി.ജി. എച്ച്.എസ്.എസ് തൃശൂരിൽ നിന്നു പ്രാഥമിക വിദ്യാഭ്യാസം നേടിക്കഴിഞ്ഞതിനുശേഷം വരദ ജിഷിൻ സെന്റ് ജോസഫ് ഇ.എം. എച്ച്. എസ്.എസിൽ ഹയർസെക്കൻഡറിക്ക് ചേർന്നു. കോഴിക്കോട് സർവ്വകലാശാലയിൽനിന്ന് ബി.എ. സാമ്പത്തികശാസ്ത്രത്തിൽ ബിരുദം നേടി. 2014 മേയ് 25-ന് വരദ തന്റെ സഹ അഭിനേതാവായിരുന്ന ജിഷിൻ മോഹനെ വിവാഹം കഴിച്ചു.  

**സിനിമകൾ**

## ടെലിവിഷൻ പരമ്പര

## അവലംബം

വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
വർഗ്ഗം:മലയാളചലച്ചിത്രനടിമാർ
വീണ നായർ

**വീണാ നായർ** പ്രധാനമായി മലയാള സിനിമകളിൽ അഭിനയിക്കുന്ന ഒരു ഇന്ത്യൻ ചലച്ചിത്ര, ടെലിവിഷൻ അഭിനേത്രിയാണ്. ജിബു ജേക്കബ് സംവിധാനം ചെയ്ത വെള്ളിമൂങ്ങ (2014) എന്ന മലയാള ചലച്ചിത്രത്തിൽ അഭിനയിച്ചുകൊണ്ടാണ് അവർ സിനിമാരംഗത്തേയ്ക്കു പ്രവേശിക്കുന്നത്. മനോജ് സംവിധാനം ചെയ്ത എന്റെ മകൾ എന്ന ടെലിവിഷനിൽ ടെലിവിഷൻ പരമ്പരയിൽ വീണ അഭിനയിക്കുകയും നിരവധി കോമഡി സീരിയലുകളിലെ വേഷങ്ങൾ അവതരിപ്പിക്കുകയും ചെയ്തു. വീണ നായർ ഒരു പ്രഗല്ഭയായ നർത്തികി കൂടെയാണ് . കൂടാതെ   വീണ ബിഗ്ഗ്  ബോസ്സ്  മലയാത്തിലെ season 2ലെ ഒരു മികച്ച contestant കൂടി ആയിരുന്നു.

= സ്വകാര്യജീവിതം =
ബാബു, ലതിക എന്നിവരുടെ മകളായി ജനിച്ച വീണ നായർ തന്റെ നാലാമത്തെ വയസ്സിൽ നൃത്തം അഭ്യസിച്ചു തുടങ്ങി. ഭരത നാട്യത്തിലും കേരള നടനത്തിലും അവർ പ്രാവീണ്യം നേടി.  ഗായകനും,സംഗീതജ്ഞനും നർത്തകനുമായ സ്വാതി സുരേഷ് ഭൈമിയാണ് അവരെ വിവാഹം കഴിച്ചിരിക്കുന്നത്. ദമ്പതിമാർക്ക് ധൻവിന് എന്ന ഒരു മകനുണ്ട്. വീണയും ഭൈമിയും 2025 ഫെബ്രുവരിയിൽ വേർപിരിഞ്ഞു.
## ചലച്ചിത്രങ്ങൾ
* വെള്ളിമൂങ്ങ (2014)
* ചന്ദ്രേട്ടൻ എവിടെയാ? (2015)
* ഒരു സെക്കന്റ്‌ ക്ലാസ്സ്‌ യാത്ര (2015)
* മറിയം മുക്ക് (2015)
* ഇരുവഴി തിരിയുന്നിടം (2015)
* തിലോത്തമ (2015)
* ആടുപുലിയാട്ടം (2016)
* കവി ഉദേശിച്ചത്‌? (2016)
* വെൽക്കം ടു സെൻട്രൽ ജയിൽ  (2016)
* അങ്ങനെ തന്നെ നേതാവേ  അഞ്ചട്ടണം പിന്നാലെ (2016)
* ജോണി ജോണി യെസ് പപ്പാ  (2018)
* പോലീസ് ജൂനിയർ  (2018)
* കോടതി സമക്ഷം ബാലൻ വക്കീൽ  (2018)
* ഞാൻ പ്രകാശൻ (2018)
* തട്ടുമ്പുറത്തു അച്യുതൻ (2018)
* ഫ്രഞ്ച് വിപ്ലവം (2019)
* ആദ്യരാത്രി (2019)
* മനോഹരം (2019)
* നീയും ഞാനും (2019)
* ജിമ്മി ഈ വീടിന്റെ ഐശ്വര്യം (2019)
* മേം ഹും മൂസ (2022)
* പന്ത്രണ്ട് (2022)
* തേര് (2023)
* ക്രിസ്റ്റി (2023)
* ഇ എം ഐ (2023)
* വെള്ളരിപ്പട്ടണം (2023)
* അനക്ക് എന്തിന്റെ കേടാ (2023)
* സമാധാനപുസ്തകം (2024)
* Panchayat Jetty (2024)
* ഐയ്യർ ഇൻ അറേബ്യ (2024)
* കുണ്ടണൂരിലെ കുല്സിത ലഹള (2024)
*ഡോമിനിക്ക് ആൻഡ് തി ലേഡീസ് പേഴ്സ് (2025)
* പി ഡി സി അത്ര ചെറിയ ഡിഗ്രിയല്ല (2025)
* ആഭ്യന്തര കുറ്റവാളി (2025)
* *Inspection Bungalow*  *(2025) (Webseries) - Producer only*
* കൂടോത്രം (2026)
* കാഫിർ (TBA)
* ഒരു റാഡിക്കൽ ചിന്താഗതി (TBA)

## ടെലിവിഷൻ പരമ്പര

## അവലംബം
വിദ്യ മോഹൻ

**വിദ്യാ മോഹൻ** മലയാള സിനിമാ, ടെലിവിഷൻ മേഖലയിലെ ഒരു അഭിനേത്രിയാണ്.

## ആദ്യകാലജീവിതം
1980 ഏപ്രിൽ 12 ന് രണധീരകുമാർ, ലത എന്നിവരുടെ മകളായി ജനിച്ചു. മലയാളം, തമിഴ്, ചലച്ചിത്ര, ടെലിവിഷൻ രംഗങ്ങളിൽ അവർ വിദ്യാ വിനു എന്ന പേരിൽ അറിയപ്പെടുന്നു.

നിവേദ്യം എന്ന ചിത്രത്തിലൂടെ പ്രശസ്തനായ നടൻ വിനു മോഹനനെയാണ് വിദ്യ വിവാഹം ചെയ്തിരിക്കുന്നത്. ഹരിനാരായണൻ സംവിധാനം ചെയ്ത നീലാമ്പരി എന്ന ചിത്രത്തിൽ അവർ സഹനടിയായിരുന്നു. മഴവിൽ മനോരമ സംപ്രേഷണം ചെയ്ത എൻറെ പെണ്ണ് എന്ന പരമ്പരയിൽ അവർ ഭാമ എന്ന കഥാപാത്രമായി അഭിനയിച്ചിരുന്നു. സീൻ എൻ പെൻ എന്ന പരിപാടിയിൽ ഭാമയും അഭിനയിച്ചു. അവർ അഭിനിയിച്ച മറ്റു ചിത്രങ്ങളിൽ 'ചെറിയ കള്ളനും വലിയ പോലീസും', 'മഹാരാജ ടാക്കീസ്', 'എം.എൽ.എ. മാണി: പത്താം ക്ലാസ്സും ഗുസ്തിയും', 'ഈ തിരക്കിനിടയിൽ' എന്നിവയാണ്.  'നേർ എതിർ' എന്ന തമിഴ് ചിത്രത്തിലും വള്ളി എന്ന തമിഴ് പരമ്പരയിലും വിദ്യ അഭിനയിച്ചിട്ടുണ്ട്, 2015 ൽ പുറത്തിറങ്ങിയ പ്രിയ എന്ന കന്നട ചിത്രത്തിലും ശ്രദ്ധേയമായ വേഷത്തിൽ അഭിനയിച്ചിരുന്നു.

## സിനിമ

## ടി.വി.പരമ്പര

## അവലംബം
വൈഷ്ണവി (നടി)

**വൈഷ്ണവി** പ്രധാനമായി തമിഴ് ചലച്ചിത്രങ്ങളിൽ അഭിനയിച്ചിരുന്ന ഒരു നടിയാണ്. 1988 മുതൽ 1997 വരെയുള്ള കാലഘട്ടത്തിൽ തമിഴ്, മലയാളം സിനിമകളിൽ വൈഷ്ണവി അഭിനയിച്ചിരുന്നു. മുൻകാല നടി ഷൌക്കാർ ജാനകിയുടെ പൌത്രിയാണ് വൈഷ്ണവി.

## കുടുംബം
പ്രശസ്ത നടിയായിരുന്ന ഷൌക്കാർ ജാനകിയുടെ പൌത്രിയാണ്. വൈഷ്ണവിയുടെ മാതാവായ യഗ്ന പ്രഭ ഷൌക്കാർ ജാനകിയുടെ മൂത്ത മകളായിരുന്നു. 1996 ൽ വിവാഹിതയായശേഷം വൈഷ്ണവി അഭിനയലോകത്തോടു വിടപറഞ്ഞു. അദിതി, മേഘന എന്നീ രണ്ടു പെൺമക്കളാണ് അവർ്ക്കുള്ളത്.

## സിനിമാലോകം
1987 ൽ തമിഴ് ചലച്ചിത്രരംഗത്ത് അഭിനിയിച്ചുകൊണ്ടാണ് വൈഷ്ണവി സിനിമാ ജീവിതം തുടങ്ങിയത്. 1993 ൽ ലക്ഷ്മി കല്യാണ വൈഭവമെ എന്ന പേരിലുള്ള നാടത്തിന്റെ 100 പ്രദർശങ്ങൾ അമേരിക്ക, തായ്ലൻഡ്, ശ്രീലങ്ക, ലണ്ടൻ, പാരിസ് എന്നീ രാജ്യങ്ങളിലെ വിവിധ വേദികളിൽ അവതരിപ്പിച്ചിരുന്നു

### തമിഴ്

### Malayalam

### കന്നഡ

* 1992 – ആത്മ ബന്ധന

### തെലുങ്ക്

* 1995 – ശുഭ സങ്കൽ‌പ്പം - രാക്കമ്മ
* 1993 – അയ്യപ്പ കരുണ
* 1993 – പരുവ പ്രതിസ്ത *- സീത*
* 1991 – *Attintlo Adde Mogudu* as Sharada
* 1988 – *Prema*  as Lizzy

## അവലംബം